Nampak Real! Iklan 3D ‘Jurassic World Dominion’ Di KLCC Curi Tumpuan

Seakan-akan hidup! Betul-betul nampak real dan menakutkan. Haa, kalau anda lalu di KLCC pasti anda perasan kan iklan 3D ‘Jurassic World Dominion’ yang tersergam di skrin besar yang terletak di Jalan Ampang, berhadapan dengan Menara Berkembar Petronas (KLCC) itu.

Serius gais, kalau tengok iklan 3D itu memang rasa nak lari jer, haha! Mana taknya, anda akan rasa macam dinasour tu nak keluar dari skrin dan kejar anda. Mana boleh tak seram, ye dak?

Kalau anda nak tahu, skrin ini yang mempunyai paparan yang jelas dan keupayaan anamorfik di mana anda mampu melihat paparan 3D seperti kehidupan sebenar pada skrin digital bersaiz besar!

No wonderlah ramai pengguna jalan raya dan pejalan kaki di persimpangan antara Jalan Ampang, Jalan Yap Kwan Seng, dan Jalan P. Ramlee tersebut tertarik dengan iklan ini.

(dari kiri) Kayla Watts (DeWanda Wise), Dr. Ellie Sattler (Laura Dern) & Giganotosaurus dalam Jurassic World Dominion, arahan Colin Trevorrow.

Kalau anda nak tahu iklan yang ditayangkan itu adalah trailer filem baharu ‘Jurassic World Dominion’ arahan Colin Trevorrow, yang bakal ditayangkan di pawagam pada 9 Jun nanti!

Wah, akhirnya filem legend ini buat comeback! Dah lama rasanya kita tak tonton filem pengembaraan dan cereka sains ini kan? Seingat kami, filem pertama mula ditayangkan pada 1993 dan mempunyai 4 sekuel dari filem tersebut. Jadi, filem ‘Jurassic World Dominion’ ini adalah filem ke-5 mereka.

Masih mengekalkan konsep trilogy, tahun 2022 bakal menjadi pengakhiran kepada dunia Jurassic World apabila threqualnya, ‘Jurassic World Dominion’ ini bakal ditayangkan pada 9 Jun ini. Kalau dah tonton filem Jurassic Park sebelum ini, anda wajib tonton filem terbaharu ini tau. Kalau tak, memang tak faham lah.

Kami yakin ramai yang teruja untuk menonton filem ini selepas lihat iklan yang diletakkan di skrin besar berhampiran KLCC tu. Anda rasa, apa kesudahan filem paling epik dalam sejarah ketamadunan ini ya? Adakah wujud keamanan antara manusia dan dinosaur atau bangsa manusia bakal pupus? Fuh, seram juga ni.

Claire (BRYCE DALLAS HOWARD) dalam JURASSIC WORLD DOMINON, arahan Colin Trevorrow

Kami yakin filem ini sangat menarik untuk ditonton. Kalau tengokkan trailer pun sampai tak berkedip mata dan melopong mulut, inikan pula kalau tengok habis satu filem, tak sabarnya!

Dah nama pun filem dinosaur, mestilah perhatian diberikan pada dinasour-dinasour ini kan? Satu lagi, bukan sekadar menampilkan dinosaur yang popular, T-Rex jer, menerusi ‘Jurassic World Dominion’ ini juga anda akan diperkenalkan dengan beberapa spesies baru termasuk Atrociraptor, dinosaur yang jelas lebih pantas, lebih kuat dan lebih pintar! Amacam? Teruja ke idok?

Jadi kami tak naklah biarkan kami jer teruja sorang-sorang, nah khas untuk anda yang belum lagi tengok trailer tu. Tapi kalau nak betul-betul rasai pengalaman yang menakjubkan, silalah tonton filemnya pada 9 Jun nanti, hiks.

(dari kiri) Dr. Alan Grant (Sam Neill), Maisie Lockwood (Isabella Sermon) & Owen Grady (Chris Pratt) dalam Jurassic World Dominion.

Jangan ditunggu lagi gais, dah boleh plan dengan kawan-kawan atau sedara mara anda tu untuk terjah pawagam 9 Jun ini! Kami guarantee filem ini sangat berbaloi untuk ditonton. Boleh lah jumpa dengan hero kesayangan, Chris Pratt dan ramai lagi pelakon-pelakon hebat!

Pada pendapat kami threqual terakhir ni bakal menutup kemas filem dinosaur paling popular dalam sejarah ini. Rugi weh kalau tak tengok filem epik nih. Jangan lupa buat reminder untuk saksikan ‘Jurassic World Dominion’ di pawagam 9 Jun nanti ya.

Oh ya, sebelum terlupa, mulai hari ini hingga 12 Jun, United International Pictures Malaysia akan mempamerkan animasi Paparan Anamorphic 3D JURASSIC WORLD DOMINION selama 15 saat di CuBig @ KLCC, dan turut ‘mengambil alih’ Sunway Pyramid LG2 Blue Concourse dengan memaparkan Blue & Beta Statue Display serta pelbagai aktiviti yang menyeronokkan!

Anda boleh bawa rakan dan keluarga anda ke sini, dan kongsi pengalaman anda di sosial dengan hashtag-ing #MYJurassicWorld dan #IniEraJurassic!


Dini Schatzmann Sedar Diri Tiada Bakat Lakonan Semula Jadi

Pelakon Dini Schatzmann berkata dia perlu bekerja lebih keras lagi bagi mencapai standard sebagai seorang pelakon.

Memetik Utusan Online, pelakon berdarah campuran Melayu dan Switzerland itu berkata dia perlu bekerja keras bagi mengasah bakat lakonannya.

BACA: Dini Schatzmann Ikhlas Jaga Janna Nick, Tak Pernah Rasa Terbeban

“Bagi saya, pelakon ini ada dua jenis iaitu memang ada bakat yang semula jadi dan perlu lebih bekerja keras untuk mencapai standard.

“Jadi, saya ambil diri ini sebagai yang kedua itu. Saya tidak rasa yang saya ada bakat semula jadi. Oleh kerana itu, saya perlu lebih bekerja keras,” katanya.

Memenangi anugerah Artis Baharu Meletop pada Ahad lalu, Dini menitipkan penghargaan buat kelab peminat Janna Nick, Janna Nicker, yang tidak pernah berhenti memberikan sokongan pada kariernya.

“Alhamdulillah, Janna Nicker pada masa sama selalu menyokong saya juga. Mereka memang sangat membantu sehingga dapat anugerah ini. Terima kasih. Namun saya percaya, dengan usaha yang tinggi saya dalam industri, inilah saya hari ini,” katanya.


Da’i Syed Bebas Dua Tuduhan Jenayah Seksual

Memetik Harian Metro, Mahkamah Sesyen Petaling Jaya hari ini melepas dan membebaskan pendakwah selebriti, Da’i Syed daripada dua pertuduhan melakukan persetubuhan di luar tabii dan mencabul seorang penuntut sebuah kolej swasta.

Hakim Jamaludin Mat memutuskan perkara itu selepas membenarkan permohonan pihak pembelaan untuk melepas dan membebaskan Da’i Syed atau nama sebenarnya Syed Shah Iqmal daripada kedua-dua pertuduhan berkenaan.

BACA: Tertekan Kes Cabul, Da’i Syed Warna Rambut Sebab Nak Move On

“Saya bersetuju dengan hujahan peguam supaya kes ini dilepas dan dibebaskan. Oleh itu, tertuduh dilepas dan dibebaskan mengikut Seksyen 254 (3) Kanun Tatacara Jenayah bagi kedua-dua kes dan wang jaminan (RM25,000) dikembalikan,” katanya.

Pada 10 Disember 2020, Da’i Syed mengaku tidak bersalah atas pertuduhan melakukan persetubuhan di luar tabii terhadap wanita berusia 22 tahun (ketika itu) dan menggunakan kekerasan jenayah terhadap mangsa sama dengan maksud untuk mencabul kehormatannya di rumah sewa tertuduh di Damansara Perdana di sini, antara 3 hingga 4 pagi, 17 Okt 2020.

Da’i Syed didakwa mengikut Seksyen 377B Kanun Keseksaan yang memperuntukkan hukuman penjara maksimum 20 tahun serta sebatan jika sabit kesalahan.


Ebit Lew Buat Trend Angkat Isteri, Nama Zul Ariffin Dipetik Netizen

Perkongsian pendakwah bebas, Ustaz Ebit Lew menjadi perhatian ramai apabila turut melakukan trend ‘Angkat Ayang’ di aplikasi TikTok miliknya.

Menerusi video itu, pendakwah berusia 38 tahun itu dilihat mendukung isterinya yang tampil baju raya sedondon hitam.

BACA: Satu Lagi Kertas Siasatan Gangguan Seksual Libat Ebit Lew Sedang Disiapkan

Ebit mendukung isterinya keluar dari kereta dan dilihat pasangan itu tersenyum ceria memandang ke arah kamera.

Video yang dimuat naik Ebit Lew itu mendapat pelbagai reaksi daripada netizen yang memuji aksi romantis pendakwah itu bersama bidadarinya.

Malah, ramai yang meluahkan rasa teringin untuk ‘diangkat’ oleh pasangan halal mereka. Namun, apa yang menjadi perhatian apabila ada beberapa netizen memetik nama pelakon Zul Ariffin serta mengaitkan dengan aksi dukung.


Mawar Karim Dah Kahwin Tiga Bulan?

Baru-baru ini usahawan tudung, Mawar Karim mengakui sedang bercinta serta mengenali hati budi seorang ahli perniagaan serta merancang untuk berkahwin tahun ini.

Bagaimanapun, terbaru timbul desas desus apabila sumber memberitahu Harian Metro bahawa usahawan itu sudah pun berkahwin dengan ahli perniagaan dikenali sebagai Datuk Z itu tiga bulan lalu.

“Mereka (Mawar Karim dan Datuk Z) dah kahwin tiga bulan lalu. Mawar bermadu,” kata sumber.

Bagaimanapun, Mawar yang ditemui pada Majlis Perasmian Lana’s Bakery Land di Petaling Jaya, semalam menafikan spekulasi tersebut. Malah, sumber itu juga memberitahu Mawar hadir pada majlis berkenaan bersama suaminya.

Menurut Mawar, dia mempunyai perancangan untuk berkahwin bagaimanapun tidak pasti bila serta memohon mendoakan yang terbaik.

“Insya-Allah, kita dalam proses (kahwin). Perancangan itu ada, doa yang terbaik. Apa pun perancangan Allah yang tentukan. Bila tu tak tahu lagi. Mungkin bulan Disember, Januari.

“Anak pun okay, sebab ada proses mengenali. Nak perkenalkan calon, dia orang biasa saja. Saya pun jarang kongsi cerita peribadi di media sosial. Saya kongsi kerjaya saja,” katanya.

Dalam pada itu, Mawar berkata ahli perniagaan itu beza lebih 10 tahun daripadanya serta boleh menerima anak perempuannya, Wan Maryam.

“Umur, beza lebih 10 tahun. Ciri-ciri, yang penting penerimaan anak saya. Sebab kiranya pakej lah, ada anak saya sekali ‘one plus one’. Sebab tak semua orang boleh terima.

“Jadi apa yang penting berkat doa mak, doa saya sendiri, keserasian anak, itu sangat penting. Keluarga pun tahu. Saya doakan yang terbaik,” katanya.

Sebelum ini tular dakwaan Mawar sudah berkahwin pada 5 Februari lalu di Bukit Tinggi, Pahang. Turut disertakan dengan pendedahan itu beberapa keping gambar usahawan itu dengan tirai latar (backdrop) tertera pangkal namanya dan lelaki berkenaan seperti digambarkan berapa pada hari bahagia mereka.


Konon Tolak Isteri Jatuh Bot, Aeril Zafrel Didakwa Persenda Kematian Tangmo?

Jika anda mengikuti Instagram Aeril Zafrel dan Wawa Zainal, pasangan selebriti itu kini berada di Thailand bercuti bersama kakitangan Wawa Cosmetics.

Menerusi TikTok, Aeril ada berkongsikan video bersama Wawa menaiki bot menyusuri sungai yang dikelilingi panorama kehijauan dengan berlatar belakangkan sebuah lagu Thailand.

BACA: Tak Sampai Sebulan Isteri Hadiahkan, Aeril Zafrel Kata Tak Nak Pakai Lamborghini Lama-Lama

Pada pertengahan video tersebut, Aeril dilihat seolah-olah menolak Wawa ke dalam sungai. Seperti sudah disangka, video tersebut menimbulkan rasa kurang senang netizen.

Di laman Twitter, ada beberapa netizen mendakwa aktor itu seolah mempersendakan kematian aktres Thailand, Tangmo Nida yang menggemparkan media sosial berapa bulan lalu.

Malah, netizen turut mengecam tindakan Aeril itu serta menyifatkan ianya sangat biadab serta menyelar bahawa ianya bukan perkara lawak.

Mungkin sedar perkongaiannya itu dikecam teruk oleh netizen, video tersebut dilihat sudah tiada di akaun TikTok Aeril dipercayai telah dipadam.


Diminta Berhenti Makan, Almy Nadia Anggap Netizen Hina Bentuk Badannya Kurang Kasih Sayang

Jika anda mengikut Instagram Datin Almy Nadia, pasti ramai tahu pelakon itu sering membuat ulasan produk sebagai salah satu cara untuk menjana pendapatan.

Bagaimanapun, ada yang kurang senang dengan apa yang dilakukan Almy itu sehingga mengutuk fizikalnya serta melakukan body shaming.

BACA: Pakai T-Shirt & Selipar, Almy Nadia Dipuji Sempoi & Sederhana

Menerusi satu perkongsian di Instagram, Almy ada berkongsikan komen individu tersebut yang memintanya berhenti makan.

Dapat dilihat salah satu komen individu itu yang mempersoalkan mengapa Almy mempromosikan produk untuk menurunkan berat badan sedangkan pelakon itu berisi.

Tidak melatah dengan kritikan tersebut, Almy meminta pengikutnya mendoakan agar individu berkenaan diberikan kebahagiaan dunia akhirat. Tidak berkecil hati, Almy menganggap mungkin individu itu kurang kasih sayang sehingga berbuat demikian.

“Posting ni maybe kejap ja, lepas tu kita delete. Cuma nak minta semua tolong berdoa agar yang menulis ni bahagia dunia akhirat, semoga pemilik akaun ni dapat redha dengan apa yang dia lalui.

“Maybe zaman makin moden ni dia kurang kasih sayang dan kehidupan dia sedih sangat. Jom kita berdoa agar dia bahagia dunia akhirat.. Minta semua doa yang baik-baik please, Saya tak kisah tau, saya sangat sangat ok ja,” katanya.


Kongsi Gambar Freehair, Ameera Khan Dah Tak Bertudung?

Sejak Mac tahun lalu, penampilan adik kepada selebriti terkenal Neelofa iaitu Ameera Khan menjadi perhatian ramai apabila kembali berhijab.

Bagaimanapun, baru-baru ini perkongsian Ameera menjadi bualan apabila memuat naik gambarnya memakai jaket denim biru.

Diruangan komen rata-rata netizen terkejut melihat penampilan Ameera yang tidak bertudung jika dibanding dengan imej sebelum ini yang menutup sebahagian kepala.

Meskipun ramai yang memuji kecantikan gadis itu, namun ada yang mengatakan bukan mudah untuk istiqamah serta mendoakan agar diberikan hidayah untuk berhijab sepenuhnya.


Tak Beli Undi, Khai Bahar Menang Atas Kasih Sayang Peminat

Dinobat sebagai Top Top MeleTOP Lelaki pada Anugerah MeleTOP Era 2021 (AME2021), penyanyi Khai Bahar berkata dia tidak terlibat dalam aktivit pengundian kelab peminatnya.

Memetik Harian Metro, Khai berkata kemenangannya itu adalah hasil usaha dan kesungguhan kelab peminatnya, Khai Bahar Empire.

“Saya memang tak pernah suruh mereka (Khai Bahar Empire) agar terus menghantar undian buat saya sehingga menang dalam apa saja majlis anugerah dicalonkan. Semuanya hasil daripada kesungguhan mereka sendiri yang sentiasa mahu melihat saya menang. Terima kasih diucapkan pada mereka.

“Saya pun tidak sangka mendapat sokongan padu yang sebesar ini daripada kelab peminat yang sentiasa bersungguh menyokong kerjaya seni saya sejak dari dulu lagi. Di antara kami, sangat saling menyayangi dan menghargai,” katanya.

Dalam pada itu, Khai berkata dia rajin melayan kelab peminatnya dengan menghiburkan mereka menerusi permintaan lagu serta menyanyikan secara percuma.

“Saya juga tidak pernah menghulur dana kepada kelab peminat untuk mereka membeli undian. Kemenangan yang saya peroleh ini telus dan ikhlas daripada undian mereka kerana sayang dan terus menyokong saya.

“Saya ucapkan terima kasih tidak terhingga kepada Khai Bahar Empire di atas kasih sayang diberikan. Terima kasih juga kerana selalu menyokong kerjaya saya tanpa jemu,” katanya.

Malam tadi, Khai juga memenangi dua lagi trofi lain iaitu dua kategori Penyanyi MeleTOP dan Program MeleTOP: Konsert Minggu Ini #123 – Khai Bahar.


Sufian Suhaimi Akui Terasa Kawan-Kawan Dah Kahwin

Melihatkan ramai rakan seperjuangannya sudah pun mendirikan rumah tangga, penyanyi Sufian Suhaimi mengaku terasa.

Bagaimanapun, Sufian berkata dia tidak terdesak untuk berkahwin serta percaya dengan perancangan Allah tentang jodoh.

“Saya percaya Allah Maha Adil. Ada orang mungkin diberi rezeki jodoh awal, tetapi, saya mungkin sebaliknya. Namun, saya bersyukur Dia memberi rezeki dalam bentuk lain.

“Tipulah apabila tengok teman seperjuangan sudah berumah tangga, hati tidak terasa. Tetapi saya tidaklah terburu-buru ingin mencari teman hidup.

“Keluarga ada bertanya tetapi mereka tidak kisah. Keluarga juga tidak kisah dengan siapa saya ingin berkawan hingga pernah ingin menjodohkan saya dengan seorang ustazah,” katanya.

Dalam pada itu, Sufian mendedahkan dia pernah menjalin huubngan dengan seseorang selama tiga tahun namun hubungan mereka terputus di tengah jalan.

“Tetapi hubungan kami berakhir penghujung tahun lalu. Dia hanyalah orang biasa, Saya tidak sorok hubungan kami, cuma tidak terlalu terbuka. Jadi, mungkin disebabkan itu, kisah percintaan kami tidak begitu diketahui ramai,” katanya.


Netizen Samakan Vida Dengan Watak Dalam Dragon Ball

Semalam, berlangsungnya Anugerah MeleTOP Era 2021 (AME2021) yang berlangsung di Pusat Konvensyen Antarabangsa Putrajaya (PICC), malam tadi.

Pasti, ramai yang tidak sabar untuk melihat penampilan para selebriti pada acara tersebut. Seperti biasa, penampilan usahawan sensasi, Datuk Seri Vida menjadi perhatian ramai.

Hadir bersama anak perempuannya, Cik B, usahawan itu tampil dengan busana merah jambu rekaan pereka fesyen tempatan Razman Razmi.

Diruangan komen perkongsian foto busananya itu, ada netizen menyamakan fesyen Vida itu dengan watak dalam anime bersiri popular Dragon Ball iaitu Majin Buu.

Seperti sudah dijangka, ada yang mengecam Vida tidak sedar diri apatah lagi sudah tua tetapi mengenakan pakaian seperti itu.

Malah, ada yang menyangkakan pada awalnya Aina Abdul, rupanya Datuk Seri Vida. Tidak kurang juga, ada yang mengatakan fesyen Vida semakin hari semakin pelik serta beristighfar melihat penampilannya itu.


“Kalau Orang Nak Mengata, Kecam Pakaian Saya…Biarlah” – Che Ta

Penampilan pelakon Rozita Che Wan atau lebih mesra disapa Che Ta di Anugerah MeleTOP Era 2021 (AME2021) malam tadi menjadi perhatian ramai apabila menggayakan busana ala ‘tudung saji’.

Seperti sudah dijangka, ada yang mengatakan pelakon itu seakan cuba mengikut fesyen penyanyi Aina Abdul. Bagaimanapun, memetik Harian Metro, Che Ta berkata dia cuba menggayakan busana yang sesuai mengikut tema.

BACA: Che Ta Meluat Dengar Pelakon Cakap Utara Macam Orang Lidah Pendek

“Pakaian saya yang ‘unik’ ini mengikut tema majlis anugerah pihak penganjur. Tak sangka juga, ia jadi perhatian ramai. Lagi pula, saya hadir pun kerana menjadi penyampai anugerah.

“Apapun, kalau ada orang nak mengata atau mengecam mengenai pakaian ini, saya biasanya tidak membaca komen yang ditulis netizen. Biarlah, mereka nak cakap apa pun sebab saya memang tak baca komen itu,” katanya.

Dilihat masih laris dan relevan dalam industri, Che Ta meluahkan rasa syukur dikurniakan rezeki dalam lakonan serta diberi karakter sesuai.

“Saya tidak melihat wujudnya persaingan kepada pelakon pada usia yang sama dengan saya sekarang untuk watak-watak sebagai wanita berkerjaya dan ibu. Bagi saya, karakter begini cukup sesuai dengan kami.

“Jadi, saya amat bersyukur dengan rezeki diperoleh ini dan alhamdulillah jadual kerja pun memang sibuk. Pada sambutan Syawal ini juga, rasanya saya baru berkesempatan menghadiri satu majlis rumah terbuka walaupun baju raya ada banyak lagi yang belum dipakai,” katanya.


Shiha Zikir, Khai Bahar Bolot Anugerah MeleTOP ERA 2021

Anugerah MeleTop Era 2021 (AME 2021) yang berlangsung sebentar tadi menyaksikan Khai Bahar dinobat sebagai Top Top Meletop bagi kategori Lelaki.

Manakala Shiha Zikir memenangi Top Top MeleTOP bagi kategori Wanita serta berjaya membawa pulang anugerah Artis Versatil MeleTOP, Grup/Duo MeleTOP, Lagu MeleTOP dan Bintang Filem MeleTOP.

AME2021 yang diacarakan Nabil Ahmad bersama Jihan Muse dan Sherry Alhadad. Selain itu AME2021 turut dihiburkan dengan persembahan daripada Afieq Shazwan, Tajul, Amir Masdi, Usop, Aina Abdul, Bunga, Datuk Seri Siti Nurhaliza, Dayang Nurfaizah, Misha Omar dan ramai lain.

– Si Cilik MeleTOP: Arianna Aubrey & Karl Kareef (Datin Eina Azman & Datuk Kaiser)


“Lillahi Taala, Yasin Sulaiman Antara Manusia Paling Baik Pernah Saya Jumpa”

Umum mengetahui, penyanyi Yasin Sulaiman kini ditempatkan di Penjara Sungai Buloh atas dua pertuduhan mengedar dan menanam 17 pokok ganja di kediamannya 24 Mac lalu.

Memetik Kosmo, penyanyi Faizal Tahir menyifatkan Yasin antara manusia yang paling baik pernah dikenalinya dalam hidup.

Menurut Faizal lagi, Yasin banyak mengubah hidupnya ke arah lebih baik. Malah, suatu masa dahulu, dia sering berkunjung ke rumah Yasin.

“Saya tidak berada dalam posisi untuk cerita apa yang betul, apa yang salah. Saya tak layak. Tapi, apa yang saya boleh katakan, Yasin adalah antara manusia yang paling banyak mengubah hidup saya sebenarnya.

“Dahulu, saya duduk satu blok dengan dia. Selalu pergi rumah dia main permainan video (game) sampailah saya berpindah ke rumah lain. Selepas itu, memang susah nak jumpa dia.

“Kalaulah saya boleh senaraikan antara orang yang banyak mengubah hidup saya menjadi lebih baik, insya-Allah, Yasin Sulaiman memang akan berada pada kedudukan teratas.

“Saya banyak belajar tentang al-Quran, tadabbur dan hal yang berkaitan dengan kehidupan. Apa yang boleh saya katakan, dia merupakan antara manusia yang banyak mengubah saya ke arah kebaikan,” katanya.

Sedih di atas apa yang menimpa sahabat baiknya itu, Faizal berkata beberapa hari sebelum Yasin dia ditangkap, dia bercadang untuk bertemu dengan penyanyi itu selepas lebih setahun tidak berjumpa.

“Beberapa hari sebelum dia ditahan, saya memang berniat nak jumpa dengan dia. Sebab sudah hampir setahun lebih tidak bersua muka. Malangnya, hasrat hati saya tidak kesampaian.

“Bila dah jadi begini, sebagai kawan mesti saya sedih sebab mungkin dia ambil benda terlarang, yang tak bagus tapi dia tak kacau orang pun.

“Dia tak pernah buat salah kepada orang. Yasin yang saya kenal, Lillahi Taala, antara manusia paling baik pernah saya jumpa dalam hidup,” katanya lagi.

Dalam pada itu, Faizal turut menyifatkan hukuman yang diberikan kepada Yasin dirasakan tidak masuk akal dan mengarut kerana perlu lihat pada latar belakang seseorang dan mengapa individu itu berbuat demikian.

“Salah tak salah, itu memang terpulang kepada undang-undang. Tapi, kalau saya boleh kata, hukuman yang bakal diterimanya, bagi saya, tak masuk akal dan mengarut.

“Kalau kita nak buat apa-apa pun, biarlah kita tengok latar belakang seseorang itu, kenapa dia buat benda berkenaan dan apa impak dia buat kepada orang lain.

“Saya percaya, bukan saya seorang sahaja yang jadi baik sebab dia (Yasin), tapi ramai orang lain pun sama,” katanya.


“Tak Semestinya Ayah Ustaz, Anak Tak Akan Buat Dosa” – Caprice

Minggu lalu hangat diperkatakan di media sosial apabila tular video didakwa pelakon Syafi Tee berpelukan dan mencium seorang wanita.

Malah, bapanya penceramah bebas, Prof Dr Mohd Ridhuan Tee Abdullah turut bersuara serta mengakui bahawa dirinya juga tidak sempurna.

BACA: Video Cium, Kekasih Syafi Tee Bukan Wanita, Bangga Mengaku Transgender?

Isu tular itu turut mendapat perhatian penyanyi rap, Caprice yang tampil memberikan pendapatanya mengenai perkara berkenaan. Caprice tidak faham apabila netizen bertindak mengecam bapa pelakon itu sedangkan iman seorang ayah tidak dapat diturunkan kepada anak.

“Cap tak faham netizen yang kecam ayah dia. Tak semestinya ayah kita ustaz, anak kita confirm tak akan buat dosa.

“Tak semestinya ayah kita polis, anak kita confirm tak akan buat jahat. Tak semestinya ayah kita menteri, anak kita tak suka makan kek,” katanya.

Menurut Caprice lagi, tiada manusia yang sempurna dan dia percaya bahawa semua ibu bapa sentiasa melakukan yang terbaik untuk anak-anak mereka.

“My point, tak ada siapa dekat muka bumi ini sempurna dan saya yakin ibu bapa sentiasa berikan yang terbaik untuk anak-anak mereka.

“Sama juga sebagai anak, kita akan belajar daripada ibu bapa dan belajar daripada kesilapan. Tak akan korang tak pernah buat silap. Asalkan kita belajar daripada kesilapan, ubah dan sentiasa melangkah ke hadapan,” katanya.


Sertai Majlis Ilmu, Kemesraan Lisa Surihani & Erra Fazira Dipuji

Baru-baru ini, pelakon Erra Fazira ada memuat naik video serta meluahkan rasa syukur dapat berkumpul dengan rakan selebriti dalam majlis anjuran pendakwah terkenal, Ustaz Wadi Annuar.

Menerusi entri itu, Erra berkata meskipun pertemuan itu hanya sebentar namun ada ilmu bermanfaat serta berharap menjadi asbab untuknya terus istiqamah.

BACA: Sambut Hari Jadi Ke-13, Netizen Puji Wajah Anak Erra Fazira

“Alhamdulillah malam yang indah bila dapat berkumpul dengan sahabat dan insan yang baik dan dihormati.. Moga ini menjadi asbab utk kita terus istiqomah mencari syurga..

“Moga dengan izinNya pertemuan pertama ini memberi perspektif baru dalam kita menyebarkan perkongsian kepada semua.. insyaAllah, Amin,” tulisnya.

Menerusi video itu, dapat dilihat suasana dalam majlis tersebut serta kelihatan pelakon Lisa Surihani berbual bersama Erra serta beberapa selebriti lain.

Lisa dilihat turut meninggalkan komen pada entri itu meluahkan rasa gembira gembira dapat bertemu dengan Erra pada majlis ilmu tersebut.

Perkongsian Erra itu mendapat pelbagai reaksi daripada netizen yang memuji sikap terbuka kedua pelakon itu serta menjaga silaturahim. Malah, ada yang mengagumi kedua selebriti itu yang sudah move on dari kisah lama.


Gaya Tudung Seperti Rahib, Aina Abdul Mohon Maaf

Baru-baru ini, hangat diperkatakan mengenai penampilan penyanyi Aina Abdul ketika sidang media sempena konsertnya apabila tampil dengan gaya hijab dikatakan seperti rahib.

Sedar ramai yang kurang senang dengan penampilannya itu, Aina memohon maaf secara terbuka serta mengakui kekhilafannya itu.

“Saya dengan penuh rasa rendah diri ingin memohon maaf kepada semua pihak yang terkesan dengan penampilan saya pada Sidang Media ANWAA 2.0, baru-baru ini.

“Namun, saya mengakui kekhilafan dan ia mendatangkan salah faham ramai pihak, jadi saya ingin memohon maaf,” katanya.

Menerusi satu entri yang dimuat naik di Insta Story, Aina memberitahu dia juga akan lebih berhati-hari dalam berfesyen di masa akan datang.

“Saya akan lebih berhati-hati dalam berfesyen selepas ini. Selamat berhujung minggu, semoga semuanya berada dalam rahmat Allah SWT,” katanya.

Terdahulu, Aina berkata dia hanya mahu menghargai gaya itu sebagai satu fesyen. Ujarnya, meskipun dia berpakaian seperti itu bukannya dia memuja sesuatu.


Raja Azmi Mengaku Tanggung Suami Sejak Dua Tahun Lalu

Pelakon dan penerbit filem, Raja Azmi mengakui menanggung suaminya yang juga pemuzik, Mohd Eddie Ghazali sejak dua tahun lalu.

Memetik Harian Metro, Raja Azmi berkata suaminya terjejas pendapatan berikutan pandemik sejak lebih dua tahun lalu.

BACA: Raja Azmi, Eddie Sah Bergelar Suami Isteri Buat Kali Kedua

“Suami menjaga bapanya sakit. Tidak lama selepas itu bapanya meninggal dunia. Itu percaturan Allah SWT buat dirinya. Dia kini merencana perjalanan kerjaya memandangkan sektor pekerjaannya bakal kembali beroperasi Jun ini.

“Dia adalah pemuzik di kelab yang semuanya ditutup sepanjang tempoh sekatan sebelum ini. Jadi, buat masa ini tugasnya adalah menemani saya ke mana-mana majlis atau acara.

“Suami isteri seharusnya hidup bertolak ansur. Ketika dia susah, saya tolong. Mana tahu jika dia berjaya nanti, dia pula yang menanggung saya,” katanya.

Dalam pada itu, Raja Azmi berkata tiada siapa yang sempurna namun dia menyifatkan suaminya sebagai seorang yang romantik dan bertanggungjawab.

“Masuk usia semakin senja ini, tiada apa yang saya harapkan selain kebahagiaan hingga hujung nyawa. Suami saya semakin hari semakin romantik.

“Dalam 10 perkara, hanya satu kekurangannya. Jadi kenapa tidak tutup sebelah mata dan melihat kebaikannya. Malah, kita sendiri pun tidak sempurna,” katanya.

Terdahulu, Raja Azmi dan Eddie berkahwin pada 13 Oktober 2013, namun bercerai kira-kira setahun selepas itu. Bagaimanapun mereka rujuk kembali dua tahun selepas itu.


Ibu Madu Meninggal Dunia, Adira Setia Teman Hingga Ke Kubur

Perkongsian madu kepada penyanyi Adira iaitu Datin Red menjadi perhatian apabila memaklumkan ibunda tercintanya pergi menghadap Ilahi pada 23 Mei lalu.

Menerusi perkongsian tersebut, Datin Red meluahkan rasa di atas pemergian ibundanya itu kerana selepas ini terputus doa seorang ibu buat anak-anak.

BACA: Datin Red Mimpi Wanita Bertudung Putih Mengaku Madu Semasa Datuk Red Kahwini Adira

Dalam entri itu lagi, Datin Red atau nama sebenarnya Datin Syarifah Norshafila mengucapkan terima kasih kepada ahli keluarga, suami serta madu yang bersama ketika suka dan duka.

Turut menjadi perhatian kehadiran Adira yang tidak henti menenangkan Datin Red yang dilihat emosi selepas jenazah ibunya dikebumikan.

Diruangan komen, rata-rata netizen mengucapkan takziah buat Datin Red sekeluarga di atas pemergian ibu tercinta.

Malah, ada yang terharu melihat hubungan baik Adira serta tetap setia bersama madunya serta menenangkan kan Datin Red.

Adira bernikah dengan Datuk Red atau nama sebenarnya Datuk Seri Adnan Abu pada hujung tahun 2015 dan mengesahkan pernikahan mereka yang dilakukan di Thailand sekitar awal 2016.


Dipanggil Perempuan Sundal, Sarah Hildebrand Nekad Berhijrah Ke Luar Negara

Pada April lalu, Sarah Hildebrand mengambil keputusan untuk mengundurkan diri daripada dunia seni selepas tujuh tahun bergelar pelakon.

Bagaimanapun, Sarah tetap lagi menjadi perhatian ramai terutama netizen yang tidak berhenti memberikan komen hinaan kepadanya.

Baru-baru ini, menerusi Insta Story, Sarah ada memuat naik komen netizen yang memanggilnya ‘perempuan sundal’ kerana berkahwin dengan jejaka kacukan Filipina-Amerika, Otto Gillen.

Menerusi entri itu, Sarah juga nekad untuk meninggalkan Malaysia untuk memulakan kehidupan baru di Amerika Syarikat dan tidak akan kembali lagi. Malah, Sarah turut meluahkan rasa kesal apabila komen tersebut adalah daripada seorang yang beragama Islam.

Dalam satu entri di Instagram, Sarah berkata dia merasakan sangat bertuah kerana diberi peluang untuk berhijrah untuk memulakan kehidupan baru.

Sarah juga berharap suatu hari nanti mentaliti rakyat akan berubah serta berharap Malaysia akan menjadi sebuah negara lebih sihat.

Terdahulu, Sarah pernah mencetuskan kontroversi apabila membuat keputusan untuk tidak bertudung pada Oktober 2020 selepas setahun mendirikan rumah tangga.


Dipanggil Ayang, Nadia Barian Tak Nafi Mamat Sweet

Pasti ramai mengenali MamatGotNoChill, jejaka popular dengan konten menegur kesalahan pengguna lain di laman TikTok. Konten kreatif jejaka itu menjadi bualan ramai sehingga akhirnya bertemu dengan pelakon Nadia Brian.

Malah, baru-baru ini tular gambar dimuat naik oleh Mamat bersama Nadia dimana jejaka itu memanggil pelakon dengan gelaran ‘Ayang’.

lepas ni takde dah yg boleh cari salah orang?? malas nak tag

Memetik Utusan Online, Nadia tidak menolak Mamat atau nama sebenarnya Firdaus Nahar adalah seorang lelaki yang sweet. Namun,  Nadia berkata hubungannya dengan Mamat hanya sekadar kawan sahaja.

“Ya, saya tahu tentang panggilan Ayang yang dia sengaja letak di Instagram Storynya (IGS) semalam. Saya dengan dia tak ada apa-apalah! Saja main-main dan semalam, memang kami ada bertemu di set penggambaran untuk menjayakan sebuah bahan kandungan klien.

“Jadi, dia pun muat naik gambar kami bersama di IGS. Masa itu, memang kami tengah buat projek penggambaran sama-sama. Klien pun suka tengok kami berdua jadi disatukan di set penggambaran itu,” katanya.

Dalam pada itu, Nadia mengakui berasa senang dengan Mamat yang disifatkan seorang pandai berjenaka dan berbakat.

“Agaknya orang tengok kami nampak serasi itu sebab dua-dua jenis selamba kot. Dia pun suka buat lawak spontan dan kelakar. Tapi saya tak nafi, dia ada sisi sweet dia itu.

“Bagi saya, dia ini berbakat dan saya harap dia boleh kembangkan lagi bakat dia dengan idea dan kreativitinya yang tersendiri. Bagi saya, lawak dia itu real dan ikhlas. Itu yang membuatkan orang suka tengok dia di Tiktok,” katanya.


“Siapa Orang Itu Nak Letak Saya Istidraj? Jangan Buat Kerja Tuhan”

Baru-baru ini tular video yang dumuat naik oleh seorang pengguna di apklikasi TikTok mengenai Ifa Raziah sehingga pelakon dan penyanyi itu dikecam teruk.

Menerusi video tersebut, Ifa berkata dia sudah tiga kali di jemput ke Tanah Suci mekipun belum menutup aurat.

BACA: “Saya Belum Pakai Tudung Tapi Allah Dah Jemput Saya 3 Kali…” – Ifa Raziah

Kenyatannya itu mendapat pelbagai reaksi daripada netizen termasuk seorang ustazah yang menegur selebriti itu. Ustazah itu juga bimbang seandainya kenyataannya itu menjurus kepada tanda-tanda istidraj.

Tampil menjelaskan mengenai perkara itu kepada Media Hiburan, Ifa mempersoalkan kembali apabila ada sesetengah pihak yang mengelarnya istidraj.

“Siapa orang itu nak letak saya ini istidraj. Dia tahu ke maksud istidraj? Jangan buat kerja Tuhan. Setahu saya yang jahil dan seorang pendosa ini, istidraj itu adalah orang yang lupakan Allah S.W.T…nak sebut nama Allah pun ketat hati dia.

“Walaupun saya seorang pendosa tapi kehidupan saya lagi Islam dari mereka yang memakai tudung. Perlu ke saya nak tunjuk waktu malam saya bangun tahajud, perlu ke setiap kali solat saya buat live, perlu ke setiap kali saya belajar mengaji secara online saya buat live.

“Kalau saya ini tergolong dalam istidraj, saya tak buat perkara-perkara ini yang menjadi rutin hidup saya,” katanya.

Menjelaskan mengenai rezeki serta kesenangan yang dimilikinya, Ifa berkata dia boleh pergi kemana sahaja namun memilih untuk dekat dengan Rasulullah dan ke Tahan Suci.

“Saya boleh pergi ke mana sahaja di dunia ini untuk bercuti. Tapi kenapa saya memilih untuk berjumpa dengan Rasulullah SAW dan saya nak cuci dosa di Tanah Suci, sebab saya sangat suka ke Tanah Suci berbanding dengan negara lain.

“Di sana, saya boleh dekatkan diri dengan Allah dan Rasulullah SAW. Itu ke yang dinamakan istidraj,” katanya.

Dalam pada itu, Ifa berkata dia sudah lali dengan kecaman dan kritikan diterima sejak menceburkan diri dalam industri seni 26 tahun lalu.

“Terpulang hak masing-masing sebab hidup kita ini diberikan pilihan. Kalau orang suka pada saya, Alhamdulillah, kalau orang benci pada saya pun tiada masalah. Dipuji saya takkan terbang, dihina pun saya takkan tumbang,” katannya.


Tanggal Tudung Menyanyi Di Pub, Ashira Akui Belum Berhijab Penuh

Penampilan penyanyi Ashira dilihat tidak menggenakan tudung mencetuskan tanda tanya netizen. Difahamkan, Ashira bekerja sebagai penyanyi di restoran pub setiap hujung minggu.

Memetik mStar Online, Ashira menjelaskan dia tidak pernah mengumumkan sudah berhijab sepenuhnya dan meminta tidak menjadikan hal tudung sebagai isu.

BACA: Isu Kerja Cuci Pinggan, DSV Terjah Rumah Ashira Jam 3 Pagi

“Saya tidak pernah beritahu bahawa sudah memakai tudung sepenuhnya. Sebelum ini apabila tampil bertudung saya hanya mohon doa supaya ia berkekalan. Sekarang memang saya on and off bertudung.

“Dalam aktiviti harian pun, ada ketika saya keluar rumah tidak memakai tudung. Kalau dilihat cara pemakaian tudung saya pun masih belum sempurna lagi.

“Mungkin disebabkan saya jarang berkongsi gambar atau video aktiviti harian menyebabkan orang ramai keliru,” katanya kepada mStar.

Dalam pada itu, Ashira menafikan dakwaan sanggup tak bertudung demi tuntutan kerja. Ujarnya, ada masanya dia tampil berhijab membuat persembahan.

“Bukan kerana menyanyi di tempat sebegitu saya perlu membuka tudung. Ada juga masanya saya tampil berhijab semasa membuat persembahan di sana.

“Soal berhijab ini bagi saya bergantung atas diri sendiri. Semestinya saya mahu menjadi seorang yang lebih baik suatu hari nanti, cuma mungkin saya belum sempurna.

“Kalau saya tampil berhijab dan menyanyi di tempat sebegitu pasti akan ada orang mengata juga,” katanya.


Ibu Wak Doyok Nak Menantu Anak Dara, Tak Nak Janda

Usia sudah mencecah 42 tahun dan masih solo, sebelum ini pelakon dan usahawan Wak Doyok berkata dia mempunyai alasan sendiri tidak terburu-buru mencari pasangan.

Wak atau nama sebenarnya Mohd Azwan Md Nor berkata dia kini bahagia bersama ibunya dan belum dikurniakan rezeki untuk berkahwin lagi.

BACA: Wak Doyok Cari Isteri Yang Sanggup Tinggal Dengan Mak Mentua

Baru-baru ini, menerusi video pendek di TikTok @majalahnona, Wak bersama ibu tercinta ada berkongsi serba sedikit wanita yang diimpikan menjadi menantunya.

Dalam temubual tersebut, ibunya berharap agar Wak Doyok bertemu jodoh dengan anak dara dan menolak wanita berstatus janda.

Wak Doyok anak manja rupanya! Sayang betul si emak walaupun usia Wak dah 42 tahun. Tapi berkatnya harta @wakdoyok8055 sebab bahagiakan emak, tengoklah banglo mewah gaya vintaj ni, macam muzium Inggeris! #fyp #foryou #fyp? #fypmalaysia #fashion #mother #wakdoyok #gayadirumah

“Cari yang anak dara. Janda makcik tak nak! Kalau jodoh dia tetap makcik tak nak!” kata ibu Wak Doyok.

Ketawa mendengar jawapan ibunya itu, Wak berkata tiada siapa tahu mengenai soal jodoh kerana itu adalah rahsia Allah.

“Bukan makcik yang nak kahwin tapi saya nak kahwin. Tapi susah kan? Kalau jodoh kita tak tahu,” kata Wak.

Terdahulu, Wak berkata dia mahukan bakal isteri yang bersedia untuk tinggal bersama mentua. Wak juga mendedahkan dia pernah dijodohkan dengan seorang cikgu namun disebabkan terlalu sibuk dengan kerja hasrat untuk berkahwin terpaksa dilupakan.


Sherry Alhadad Semakin Ramping, Netizen Kata Macam Anzalna & Janna Nick

Baru-baru ini, perkongsian pengacara popular, Sherry Alhadad di Instagram menjadi perhatian ramai apabila dilihat semakin ramping.

Menerusi video itu, Sherry dilihat menari mempromosikan sebuah produk minuman dan mata netizen tertumpu kepada perubahan bentuk badannya.

BACA: Takut Nak Potong Usus, Sherry Alhadad Turun 18 Kg Amal Gaya Hidup Sihat

Perkongsian Sherry itu mendapat pelbagai reaksi daripada netizen yang terkejut dengan perubahan saiz fikizal pengacara itu. Tidak kurang juga ada yang mengatakan penampilan Sherry kini seperti Janna Nick dan Anzalna Nasir.

“Ya Allah, ingatkan Janna Nick tadi. Dulu dia (Sherry) pernah kata kalau dia kurus, macam Anzalna. Sekarang terbukti. Bulu mata (macam) Anzalna sahaja tak pakai,” kata netizen.

Dalam pada itu, ramai yang cemburu dengan perubahan pengacara itu serta menjadikan Sherry sebagai inspirasi untuk tampil langsing juga.

“Cemburu tengok Kak Sherry sekarang. Kita pun nak kurus juga,” tulis seorang lagi netizen.

Terdahulu, Sherry berkata melakukan senaman serta mengamalkan pemakanan sihat dan berjaya menurunkan berat sebanyak 16 hingga 18 kilogram dalam tempoh tiga bulan.

Sherry berkata pembedahan potong usus  akan menjadi jalan terakhir jika dia sudah putus asa untuk menurunkan berat badan namun dia akan cuba untuk berusaha.


“Saya Suka Fesyen Walaupun Nampak Macam Sister”

Sebut saja nama Aina Abdul, pasti semua tahu penyanyi itu sering tampil dengan imej dan fesyen luar biasa serta lain daripada yang lain.

Baru-baru ini, penampilan Aina ketika sidang media sempena konsertnya yang bakal berlangsung pada Jun depan menjadi perhatian apabila tampil dengan busana dan tudung serba putih.

BACA: Netizen Tak Puas Hati Harga Tiket Konsert Aina Abdul Mahal

Bagaimanapun, penampilannya itu ditegur netizen kerana gaya tudungnya yang seakan-akan menyerupai biarawati gereja atau ‘sister’.

Memetik Harian Metro, Aina berkata dia hanya mahu menghargai gaya itu sebagai satu fesyen. Ujarnya, meskipun dia berpakaian seperti itu bukannya dia memuja sesuatu.

“Ini ‘branding’ Aina Abdul. Memang akan ada eleman kejutan. Sebenarnya penampilan ini memang kita nak tampil macam ni. Saya suka fesyen walaupun nampak macam ‘sister’, saya hanya menghargai ia sebagai fesyen saja.

“Fesyen just untuk ‘statements’ sementara. Bukan kita pakai macam ni, saya berubah saya memuja sesuatu. Ini cara saya untuk beri inspirasi kepada mereka yang mahukan sesuatu yang lain,” katanya.

Dalam pada itu, Aina menegaskan gaya pemakaiannya bukan satu ikutan. Ujarnya lagi, terpulang pada diri masing-masing kerana dia tidak menyuruh untuk orang lain berpakaian sepertinya.

“Bagi di luar sana, kalau nak ‘follow’, ‘follow’ la, jika tak, saya bukan suruh orang semua pakai tudung macam ni. Kalau nak pakai ‘good for you’,” katanya.


Berani Buat Babak Panas, Siti Hariesa Tak Menyesal

Hampir dua bulan berdiam diri selepas terpalit dengan kontroversi babak panas dalam drama Perempuan Itu, pelakon Siti Harisa berkata dia tidak menyesal dengan apa yang berlaku.

Memetik BH Online, gadis berusia 24 tahun itu berkata dia bertindak mengunci mulut untuk meredakan situasi panas agar tidak berlanjutan. Kata Hariesa lagi, kontroversi yang berlaku mengajar dirinya untuk lebih berhati-hati dalam memilih watak selepas ini.

“Saya tak hilang ke mana-mana. Cuma, saya bercuti selama sebulan selepas selepas penggambaran drama Perempuan Itu.

“Tindakan berdiam diri kerana saya tak mahu mengapi-apikan dan terus sensasi isu ini. Lebih baik saya membisu daripada mengeluarkan kenyataan yang boleh mengeruhkan lagi keadaan,” katanya.

Mengulas apabila namanya menjadi bualan ramai ramai ekoran keberaniannya melakonkan babak panas itu, Hariesa menyifatkan ianya pengalaman yang melucukan.

“Pada mulanya, saya rasa lawak apabila babak ini tular. Kemudiannya, barulah saya sedar beginilah perasaannya apabila diri ditularkan.

“Saya tidaklah menyesal kerana sebagai pelakon, saya kena profesional. Apa yang dilakukan atas tuntutan kerja, bukannya nak berseronok ataupun suka-suka,” katanya.

Dalam pada itu, Haries berjanji akan lebih berhati-hati dalam memilih watak serta menjadikan apa yang berlaku sebagai satu pengajaran.

“Insya-Allah, saya akan lebih teliti dalam menerima tawaran berlakon kerana ini adalah kali pertama saya ditularkan dan menerima kecaman hebat,” katanya.

Pada Mac lalu, hangat diperkatakan apabila pelakon Zul Ariffin memuat naik klip sedutan babak panas bersama Siti Hariesa sekaigus mengundang kecaman ramai.


Bekas Kekasih Tunggu Nak Kahwin Sera, Sedia Jadi Pengganti Shuk

Sejak tahun lalu, hangat diperkatakan mengenai rumah tangga Shuk Sahar apabila isterinya, Rossa Sera sering berkongikan luahan hati serta mendedahkan wujudnya orang ketiga.

Bagaimanapun, sehingga kini masih tidak diketahui status rumah tangga mereka. Apatah lagi, baru-baru ini Sera bersama dua anaknya menyambut raya di Sabah dan tidak beraya bersama Shuk.

BACA: Lebih Sebulan Tak Jumpa, Shuk Buat Kejutan Ke Sabah Jumpa Anak-Anak

Terbaru, hangat diperkatakan apabila tular video di TikTok dipercayai dikongsikan oleh bekas kekasih Sera menggunakan akaun @aidi.qusairy.

Menerusi video itu, memperlihatkan jejaka itu keluar bersama Sera. Lebih menjadi perhatian, kapsyen lelaki itu seolah menggambarkan dia sudah lama menunggu cinta Sera dan sedia menjadi pengganti Shuk.

“Janda yang paling ku nantikan, Ex paling gilak. Walau ex tetap sayang, kita kawan balik samapi kahwin ok,” tulisnya.

Perkongsian video itu mendapat pelbagai reaksi daripada netizen yang menyokong serta memberi restu kepada lelaki berkenaan untuk memikat Sera.

Dalam pada itu, ada yang mengatakan Sera layak untuk mendapat lelaki yang lebih menghargainya. Malah, ada yang meminta lelaki itu segera ‘merampas’ Sera dari Shuk.

Terdahulu, Serra mengakui ada ke Mahkamah Syariah Kuala Lumpur Jalan Duta, namun merahsiakan tujuannya ke sana.


Walaupun Penat Urus 6 Anak, Dr Sheikh Muszaphar Tetap Nak Tambah Anak Lagi

Umum mengetahui, angkasawan negara, Dr Sheikh Muszaphar Shukor mempunyai enam cahaya mata hasil perkongsian hidup bersama isteri Dr Datin Halina.

Baru-baru ini, Dr Muszaphar ada berkongsikan tentang rutin hariannya bersama isterinya yang begitu padat dimana bermula 5.30 pagi hingga 10 malam.

BACA: Kongsi Tips Pujuk Isteri Untuk Tambah Anak, Dr Sheikh Muszaphar Dikritik Netizen

Menerusi perkongsian di Instagram itu, Dr Muszaphar berkata seawal jam 5.30 pagi keadaan rumah akan kecoh apabila salah seorang daripada anak kemmbarnya akan bangun.

Meskipun sibuk, anak-anaknya tidak ketinggalan untuk mengikuti kelas agama, kelas tambahan dan aktiviti riadah seperti kelas Taekwando dan kelas renang pada waktu petang.

Katanya lagi, waktu malam akan lebih kecoh dimana Dr Muszaphar akan mengajar dua anak kembar lelakinya Matematik dan English, manakala Dr Halina akan fokur kepada pelajaran anak perempuan mereka sehingga jam 10 malam.

Kata Dr Muszaphar lagi, beliau juga pernah melaklukan kekhilafan ketika menguruskan anak apabila terlupa untuk menjemput anak di sekolah.

Dr Muszaphar mengakui bukan mudah untuk menguruskan 6 orang anak dan sudah tentu penat, namun baginya sangat berbaloi. Namun, Dr Muszaphar turut menyimpan hasrat untuk menambah cahaya mata lagi.

Dr. Sheikh Muszaphar dan Dr. Halina telah mendirikan rumah tangga pada 10 Oktober 2010 dan telah dikurniakan enam orang cahaya mata iaitu Sophea Isabella, Sophea Natasha, kembar lelaki, Sheikh Adam dan Sheikh Noah, serta sepasang kembar, Eusoff dan Emilia.


Netizen Mengucap Panjang Tengok Pakaian Anak Azhar Sulaiman

Sebut sahaja nama Kasih Iris Leona, anak gadis kepada pelakon Azhar Sulaiman sering menjadi perhatian kerana penampilannya yang agak seksi sehingga mengundang rasa kurang senang netizen.

Baru-baru ini, Leona sekali lagi menjadi perhatian ramai apabila memuat naik konten menari di TikTok bersama rakannya.

Apa yang menjadi bualan adalah penampilan Leona yang memakai dress pendek ketat berwarna merah jambu yang mendedahkan bahagian pehanya.

Ditambah dengan gerak tari lincah gadis itu sudah tentu membuatkan mata netizen memerhati bahagian tertentu.

Video itu mendapat pelbagai reaksi daripada netizen yang sedih dan mengucap panjang melihat penampilan anak pelakon berkenaan.

Meskipun ramai yang mengecam, namun ada yang memberikan teguran kepada Leona agar tampil lebih sopan meskipun tidak menutup aurat sepenuhnya.

Terdahulu, Azhar menegaskan setiap ibu bapa mahukan yang terbaik untuk anak-anak namun ada dikalangan anak-anak ada perangai mereka sendiri.


Video Cium, Kekasih Syafi Tee Bukan Wanita, Bangga Mengaku Transgender?

Minggu lalu hangat diperkatakan di media sosial apabila tular video didakwa pelakon Syafi Tee berpelukan dan mencium seorang wanita.

Belum reda lagi dengan video tersebut, tular pula perkongsian seorang pengguna Twitter yang mendedahkan bahawa wanita tersebut adalah seorang transgender.

Menerusi entri tersebut, pengguna Twitter itu turut berkongsikan paparan sebuah akaun Instagram didakwa milik ‘wanita’ berkenaan.

Pada profile akaun Instagram itu, ‘wanita’ tersebut secara terang-terangan menyatakan dirinya bukan wanita berserta bendera LGBT.

Semalam, bapa kepada pelakon itu iaitu penceramah bebas Prof Dr Mohd Ridhuan Tee Abdullah mengakui dirinya tidak sempurna.

Ujarnya lagi, apa yang berlaku adalah ujian buat dirinya dan anaknya yang baru menceburi dalam dunia seni. Tambahnya, beliau akan terus bersuara menjalankan tugas menegur pihak yang melakukan kesalahan dan kemungkaran walaupun anaknya sendiri.


Elfira Loy Anggap Hong Kong Destinasi Pelancongan Halal Terbaik

Siapa jer yang tidak kenal dengan buah hati Malaysia, Elfira Loy ini kan? Baru-baru ini dia baharu saja melahirkan cahaya mata keduanya. Pelakon yang berusia 28 tahun ini telah berkecimpung dalam industri perfileman Malaysia sejak berusia 12 tahun lagi. Beliau juga merupakan seorang penyampai TV, usahawan dan juga ikon sosial.

Elfira juga seorang ibu kepada anaknya Rayyan, yang berusia 3 tahun. Anda boleh nampak jelas daripada perkongsian media sosialnya yang menunjukkan Elfira sentiasa membuat keputusan yang mengutamakan keluarganya. Daripada rutin harian seperti berkongsi detik-detik yang berharga, memilih pilihan makanan yang sihat dan melakukan aktiviti riadah seperti memilih destinasi pelancongan yang mesra keluarga serta Muslim.

Dengan norma sosial yang kini kembali, Elfira turut meluangkan Hari Raya yang lalu bersama keluarga dan rakan-rakan terdekat. Pelancongan ke luar negara pun sudah dibenarkan, Elfira pula mengimbau kembali masa ketika beliau pergi melancong sebelum pandemik.

Kalau anda nak tahu, Elfira juga seorang Hong Kong Super Fans, iaitu sebuah komuniti yang dimulakan oleh Lembaga Pelancongan Hong Kong (Hong Kong Tourism Board, HKTB). Pengaruh media sosial (KOLs) yang berminat terhadap Hong Kong akan direkrut untuk berkongsi pengalaman mereka di bandar itu sebagai salah satu rancangan pasca Covid Lembaga Pelancongan Hong Kong.

Elfira telah melancong ke Hong Kong sebanyak tiga kali; pada tahun 2010, 2013 dan 2018. “Ia bukan sahaja tempat kegemaran saya untuk dikunjungi namun setiap perjalanan saya di Hong Kong adalah pengalaman yang paling bermakna bagi saya,” kata Elfira.

Elfira Loy bersama adik-beradiknya di Hong Kong Disneyland pada lawatan pertamanya ke Hong Kong

“Lawatan Hong Kong pertama saya adalah pada 2010 bersama keluarga saya. Saya masih muda ketika itu, jadi saya tidak ingat secara khusus, tetapi saya masih ingat kami berjalan-jalan di Hong Kong dan menikmati makanan halal yang dijumpai ibu bapa saya. Perkara yang terbaik ketika lawatan itu adalah kami dapat menghabiskan sepanjang masa di Hong Kong Disneyland, saya dan adik-beradik berasa sangat seronok ketika itu!”

Lawatan kedua saya pula adalah ketika saya berumur 19 tahun dan ini merupakan percutian yang paling bermakna bagi saya kerana kami empat beradik dapat mengembara ke luar negara buat pertama kali tanpa ibu bapa kami. Kami berempat mengunjungi Hong Kong untuk penggambaran Destinasi Ria. Kami sangat teruja untuk pergi ke Disneyland Hong Kong!” teringat Elfira.

Elfira Loy dan adik perempuannya, Ezlisa Loy di jalan Tsim Sha Tsui, sebuah daerah beli-belah berhampiran Pelabuhan Victoria

Elfira berkongsi mereka menginap di hotel dan meluangkan seharian di Hong Kong Disneyland kerana terdapat banyak kemudahan yang disediakan untuk mereka solat dan mencari makanan halal. Selain itu, mereka turut menjelajah sekitar bandar Hong Kong pada waktu malam dengan Big Bus Tours.

“Saya masih ingat betapa menakjubkannya kami dapat melawat sekitar bandar Hong Kong dan melihat cahaya berkilauan dari bangunan di sekitar kawasan Kowloon. Kami sangat terpesona dengan pemandangan panorama cahaya di bandar Hong Kong.”

Elfira berasa selesa sebagai seorang pelancong Muslim di Hong Kong. Beliau menyatakan Hong Kong merupakan salah satu destinasi yang paling mudah untuk mengunjung, terutamanya dengan pelbagai kemudahan untuk pelancong Muslim.

“Kami berasa sangat selesa ketika berada di Hong Kong kerana tidak perlu bersusah payah untuk mencari makanan atau kemudahan yang halal, terasa seperti berada di Malaysia sahaja. Malah terdapat juga komuniti Islam yang besar di Hong Kong, di mana kami boleh meminta bantuan dengan mudah.”

Elfira Loy di Hotel Langham, sebuah tempat percutian mewah di daerah Tsim Sha Tsui yang sibuk

Seramai 300,00 orang yang menetap di Hong Kong adalah sebahagian daripada komuniti Islam di Hong Kong. Oleh sebab itu, Hong Kong mempunyai masjid-masjid yang sangat mengagumkan serta mempunyai sejarah tersendiri menjadikan ia mercu tanda pelancongan yang popular. Hong Kong juga mempunyai pelbagai pilihan kedai makan, kedai dan pasaraya yang Halal.

“Terdapat banyak makanan Halal yang boleh ditemui dengan mudah di Hong Kong. Salah satu tempat makan kegemaran saya di Hong Kong ialah Islam Food di Bandar Kowloon. Apa yang patut dipesan? Goulash daging lembu mereka adalah yang TERBAIK!”

Selain itu, kedai makan halal kegemaran Elfira di Hong Kong ialah Islamic Center Canteen di Masjid al Amar, yang terkenal dengan dimsum halal dan makanan Kantonis. “Ini adalah dua tempat yang wajib saya pergi untuk menjamu selera setiap kali saya berkunjung ke Hong Kong.”

Elfira Loy menaiki feri Star menuju ke Pelabuhan Victoria untuk melawat Masjid Jamia

“Lawatan terakhir saya ke Hong Kong adalah pada tahun 2018. Saya berasa sangat senang di sana kerana ia terasa seperti rumah kedua saya. Kami pergi ke sana untuk tujuan bekerja, tetapi lawatan itu sangat istimewa bagi saya kerana saya dapat menyambut hari lahir saya yang ke-24 di sana.

“Saya berada dalam mod pelancongan penuh ketika itu kerana saya melawat Sky100, menaiki Star Ferry untuk melawat Masjid Jamia, saya juga melawat masjid terbesar di Hong Kong iaitu Masjid Kowloon.

“Saya dan juga adik perempuan saya, Ezlisa Loy sempat pergi ke The Peak dengan menaiki trem untuk melihat landskap Hong Kong yang menakjubkan pada siang hari serta melawat Avenue of Stars pada waktu petang untuk menyelami latar langit malam Hong Kong dan menikmati pertunjukan cahaya.

Elfira & Ezlisa Loy sempat pergi ke The Peak dengan menaiki trem untuk melihat landskap Hong Kong yang menakjubkan

“Selain daripada melawat Islam Food dan Islam Centre Canteen saya juga banyak membeli-belah di sana,” usiknya.

Sebagai seorang isteri dan ibu, Elfira perlu merancang dengan lebih teliti bagi keperluan keluarga kecilnya, seperti jadual perjalanan yang perlu diatur mengikut waktu solat, jadual makan dan juga aktiviti mengikut minat setiap ahli keluarga.

Masjid Kowloon ialah masjid terbesar di Hong Kong terletak berhampiran Stesen MTR Tsim Sha Tsui

“Inilah sebabnya saya berasa Hong Kong adalah salah satu tempat yang terbaik untuk pelancong Muslim. Dengan makanan halal yang mudah didapati, masjid yang mengagumkan untuk beribadah, dan kemudahan surau yang dilengkapi di taman tema, ia benar-benar memudahkan.”

Bagi yang berminat untuk melancong, sama ada anda suka kehidupan bandar atau alam semula jadi, taman tema atau muzium, makanan jalanan atau santapan premium, Hong Kong memberikan anda yang terbaik kerana dapat menikmati semua pilihan itu!

Elfira Loy, menghargai ciri Hong Kong antara bandar dan alam semula jadi di The Peak sebagai salah satu tempat Instagram

“Saya pasti akan kembali untuk kali keempat. Terutamanya dengan keluarga saya yang semakin bertambah, Hong Kong adalah pilihan yang terbaik untuk destinasi antarabangsa kerana ia tidak terlalu jauh dan tempoh penerbangan tidak terlalu lama.”

Pelancongan Halal adalah salah satu tumpuan Lembaga Pelancongan Hong Kong dan pelbagai usaha telah dilaksanakan untuk mempromosikan Hong Kong sebagai destinasi pelancongan yang Mesra Muslim. Mulakan perancangan perjalanan halal anda sekarang dan nikmatinya seperti Hong Kong Super Fan kami, Elfira Loy!


“Ada Ke Perempuan Bahagia Dilayan Suami Dengan baik Tiba-Tiba Minta Cerai?” -Ellie Suriaty

Pelakon Ellie Suraity mengakui terkilan apabila bekas suaminya, yang juga pelakon Azri Iskandar mengeluarkan kenyataan dirinya sebelum ini memang selalu meminta cerai.

Memetik Kosmo, Ellie berkata dia berusaha menjaga aib bekas suaminya itu dan hal mengenai rumah tangga mereka tidak perlu diungkit kerana Azri mengetahui perkara sebenar.

BACA: Azri Iskandar Tak Biasa Jadi Duda, Tak Tolak Rujuk Semula Dengan Ellie Suriaty

“Kenapa saya selalu minta cerai? Jawapan bagi persoalan yang dibangkitkan itu ada pada dia. Dia tak perlu persoalkan pun atau bawa benda itu keluar (hebahkan).

“Selepas sah berpisah kami ada berjumpa sebab saya mahu hubungan baik ini berkekalan. Tak semestinya bercerai kita jadi berantakan. Saya pergi tuntut fasakh pun ketika dalam keadaan tenang, jadi kenapa ungkit perkara lalu.

“Dia sudah sewajarnya lega kerana selepas perceraian ini ramai bersimpati dengannya dan membenci saya. Itu tidak mengapa asalkan anak-anak faham. Sekali lagi saya katakan saya ambil jalan ini demi kebaikan semua.

“Ada ke perempuan yang hidup bahagia dan suami layan dengan baik tiba-tiba minta cerai. Melainkan perempuan itu jenis tak bersyukur. Saya kalau suami bawa ke pasar malam pun sudah seronok sangat. Tak perlu bawa saya terbang ke Paris, London pun. Saya tak baik lagi ke?” katanya.

Dalam pada itu, Ellie berkata meskipun mereka sudah berpisah namun dia tidak akan sesekali mengenepikan bekas suaminya itu apatah lagi dia rapat dengan ketiga-tiga anak tirinya.

“Awak (Azri) keluarga saya. Mak, nenek semua sudah tiada. Selamanya awak sebahagian daripada keluarga saya dan tiada siapa mampu mengubah perkara itu. Anak-anak termasuk anak tiri sangat rapat.

“Saya kenal dia tak macam orang lain kenali dirinya. Saya tak akan ketepikan dia begitu saja. Kalau dia sakit pun, saya tetap sanggup menjaganya macam dulu,” katanya.

Terdahulu, Ellie dan Azri sah bercerai talak satu di Mahkamah Rendah Syariah Gombak Timur, pada 17 Mei lalu selepas 19 tahun hidup bersama. Hasil perkahwinan mereka dikurniakan dua cahaya mata, Azrell Omar, 17, dan Nur Azreen, 13.


“Ambil Kad Bank, Pi Lah Enjoy” – Selalu Belanja Isteri, Patutlah Johan Murah Rezeki

Baru-baru ini, perkongsian pelakon Ozlynn menjadi perhatian ramai apabila memuat naik gambar suaminya, pelawak Johan sedang menjaga anak dan satu lagi foto memaparkan dirinya sedang membeli-belah.

Menerusi entri itu, Ozlynn turut meluahkan gembira apabila Johan memberi peluang kepadanya untuk menikmati ‘me time’ buat sementara waktu.

Malah, kesemua anak-anak dijaga oleh Johan ketika Ozlynn keluar membeli-belah. Dapat dilihat Johan menjaga semua anak-anak tanpa rasa kekok. Bukan itu saja, Ozlynn berkata suaminya juga turut memberikan kad bank untuk berbelanja ketika ‘me time’.

“Beza papa hantar gambar dengan mama hantar gambar. Mama rasa bersalah?? Oh langsung tidak.. sebab papa bagi kad bank dan cakap, ‘pi la enjoy..

“…cuma nak pesan 1 jek.. hati2 ok, lepas selesai urusan you balik terus.. ingat, you cinderella i’ sambil cium dahi. Terima kasih papa.. walaupun bila mama bagi bil hidung papa berdarah… love u sayang,” tulisnya.

Perkongsian Ozlynn itu mendapat pelbagai reaksi daripada rakan artis dan netizen yang memuji sikap Johan. Kata netizen lagi, rezeki keluarga mereka sentiasa mencurah kerana sikap Johan yang tidak kedekut dengan isteri dan anak-anak.


Ubah Sekejap Style Baju, Netizen Puji Elly Mazlein Hormat Ustaz Kazim Elias

Baru-baru ini, pendakwah bebas Ustaz Kazim Elias hadir ke program MeleTOP bagi menjelaskan keadaan beliau selepas tular perkongsiannya terkena penyakit misteri.

Apa yang mengejutkan pengacara dan penonton program tersebut, Ustaz Kazim membuang makeup di muka serta menunjukan kesan penyakit yang dihidapi di kaki.

BACA: Ustaz Kazim Elias Buang Mekap Ketika Live Tunjuk Kesan Sakit Misteri

Turut menjadi perhatian ramai adalah penampilan pengacara, Elly Mazlein yang memakai busana berwarna merah dilihat menutup sekejap bahagian dadanya ketika menemubual Ustaz Kazim.

Video yang dikongsikan di TikTok itu mendapat pelbagai reaksi daripada netizen yang memuji Elly atau lebih mesra di sapa Kak Lina yang dilihat menghormati situasi serta tetamu yang hadir.

Dalam pada itu, rata-rata turut mendoakan agar pelakon dan pengacara itu diberikan hidayah untuk memakaipakaian yang lebih patuh syariah di masa hadapan.


“Karma Is Real”- Zarina Anjoulie Sindir Awal Ashaari?

Perkongsian pelakon Zarina Anjoulie di Twitter menjadi perhatian ramai apabila memberi reaksi mengenai pengacara Awal Ashaari berhubung kes khianat merosakkan palang pagar milik pengurusan perumahan.

Menerusi entri itu, Zarina atau lebih mesra disapa Anju mendakwa Awal sebelum ini pernah mengkritik rakan baiknya iaitu peguam Nurul Hafidzah Hassan.

BACA: Berjiran Dengan Awal Ashaari, Lufya Omar Dedah Nak Hantar Blender Pun Kena Minta Izin Management

Anju turut menganggap tuduhan berkenaan adalah ‘kifarah’ yang berlaku terhadap Awal. Anju turut berpesan kepada Awal supaya tidak perlu beria untuk menjatuhkan orang lain.

“Hari tu Awal was going all out for my BFF @hafidzahhassan1. Karma is real.

“Let’s all stay humble next time tak perlu beria nak jatuhkan orang, nak memburukkan orang sebab kita tak tahu bila kita pulak akan jatuh,” tulisnya.

Terdahulu, Awal didakwa melakukan perbuatan khianat dengan merosakkan palang pagar milik pengurusan perumahan. Bagaimanapun, Awal mengaku tidak bersalah di Mahkamah Majistret Petaling Jaya.


Janna Nick Sedih Dikutuk Gemuk, Paha Besar

Baru-baru ini perkongsian pelakon dan pengacara popular, Janna Nick menjadi perhatian apabila meluahkan rasa sedih kerana menjadi mangsa body shaming di media sosial.

Menerusi video itu Janna berkata disebabkan kutukan netizen itu dia mengakui terfikir untuk menjalani prosedur pembedahan bariatrik atau potong perut.

BACA: Janna Nick Bakal Bina Pusat Tahfiz Dengan Kos Pembinaan RM6 Juta

Tidak patah semangat dengan kata-kata negatif dilemparkan kepadanya, Janna berazam untuk membuktikan dirinya boleh mendapatkan tubuh yang langsing.

“Hari ini aku sedih, selama ini aku tidak pernah peduli orang cakap gemuk atau paha besar. Tapi kali ini aku betul-betul terasa sampai terfikir nak potong perut. Aku akan buktikan aku boleh kurus,” katanya.

Dalam pada itu, Janna turut memberikan pesanan kepada pengikutnya supaya berhenti melakukan body shaming terhadap orang lain.

“Biarlah orang nak sakitkan hati aku, yang penting aku tak sakitkan hati orang. Aku harap orang yang tengok video ini berhenti body shaming orang lain,” katanya.


Suhaimi Saad Tak Nak Anak Ada Sijil Degree, Master & PhD

Sebut saja nama penyanyi Suhaimi Saad pasti ramai tahu bahawa bekas anggota kumpulan nasyid In Team itu pernah mencetuskan kontroversi kerana pendirian anti vaksin dan pernah membuang ubat hospital.

Malah, Suhaimi juga mempunyai alasan tersendiri sebab mengapa dia memilih untuk tidak menghantar anak ke sekolah.

Terbaru, Suhaimi ada menjawab pertanyaan netizen yang bertanyakan mengenai pembelajaran anak-anaknya itu sekiranya mereka tidak menduduki peperiksaan.

Menurut Suhami, mungkin cara pemikirannya berbeza namun keutamaannya hanyalah untuk mendapatkan keredaan daripada Allah.

Reply to @shahrimhazrie sijil bukan jaminan seseorang tu berjaya dan dapat pekerjaan yang baik #fyp #viral #sijil

“Saya cuba jelaskan, pertama sekali, saya nak korang faham yang cara fikir, cara hidup dan matlamat hidup saya tak sama seperti orang kebanyakkan tapi saya tak pernah merasakan saya ini yang terbaik.

“Tujuan saya belajar dan bagi pendidikan serta ilmu pada anak-anak adalah jelas. Kita belajar kerana Allah. Belajar untuk dapatkan ilmu, beramal dan berbakti pada diri, keluarga agama, bangsa dan negara.

“Sijil degree, master dan phd semua nombor dua atau tiga. Itu bukan matlamat dan sasaran kita yang utama,” katanya.

Kata Suhaimi lagi, berdasarkan apa yang dilihat ramai yang mempunyai ilmu namun ia membuatkan mereka terleka serta lari daripada matlamat hidup yang sebenar.

“Saya pernah masuk tadika, sekolah kebangsaan, sekolah menengah, mahad tahfiz dan UIA, saya perhati ramai orang yang ada ilmu, kelulusan dan jawatan tapi solat pun tak.

“Bila mereka dapat jawatan, dia mengamalkan riba. Bila ada kedudukan, dia beri dan terima rasuah. Dia pecah amanah dan tiada intergriti. Ilmu, kelulusan, sijil dan jawatan ada. Jadi, saya tidak mahu ini berlaku pada anak-anak.

“Kita hidup di dunia ini dengan matlamat untuk kekal di syurga. Dunia ini cuma jambatan sahaja. Jadi, sijil bukan keutamaan.

“Memang saya tahu ada yang menganggap sijil ni penting sangat tapi bukan bagi saya. Ramai yang saya kenal belajar di pondok dan tahfiz, hidup mereka lebih berjaya dan kehidupan mereka lebih baik,” katanya.

Bagaimanapun, Suhaimi berkata dia tidak menghalang jika suatu hari nanti anaknya mahu mengambil ujian atau peperiksaan khusus serta mahu menyambung pelajaran.

“Kehidupan ini bukan dinilai melalui sijil, kelulusan atau kedudukan. Yang tengok baik buruk kita, berjaya atau tidak ini hanya Allah. Kejayaan itu harus dinilai dari sudut pandang Allah SWT dan bukan manusia.

“Kalau nak sangat sijil nanti bila dah cukup umur, boleh daftar sebagai calon persendirian di sekolah-sekolah yang berhampiran. Kita dudukilah SPM tahun tu belajar betul-betul. Bila dah dapat sijil bolehlah nak sambung ke mana-mana yang kita mahu,” katanya.

Suhaimi dan Ina dikurniakan empat anak, n 4 orang cahaya mata iaitu Ehmad Hadie Elfardie, Sallman Elkhoyri, Phyrosh Elfadwah dan Nur Layla Elghufrony.


‘Recap’ Raya: Gaya Sambutan Netizen Paling Menarik Di Media Sosial Tahun Ini

Masa berlalu begitu pantas, sedar tak sedar kita sekarang dah berada di era kemodenan. Semakin zaman berlalu, semakin banyak perkara yang berubah terutamanya perkembangan teknologi yang semakin pesat.

Baru-baru ni Ramadan dan Aidilfitri pun tak seperti tahun-tahun sebelum ini dah. Semuanya berubah sekelip mata. Kemeriahan sambutan hari raya tahun-tahun milenial ni jauhlah sikit bezanya dengan raya dulu-dulu.

Apa ditunggu lagi, jom kita tontonkan ‘flashback’ netizen yang paling menarik di sosial media yang menunjukkan gaya rakyat menyambut Ramadan dan Raya dulu berbanding dengan sekarang.

Uish budak-budak sekarang ni advanced! Nak tahu tak apa trend yang paling best sekarang nk kasi duit Raya? Transfer je bhai. Ramai yang transfer kat eDompet je, macam Boost app tu. Senang jer, kan?

Fuh, jangan main-main, atuk nenek kat kampung tu pun dah pandai bagi eDuit Raya guna Boost weh, super duper moden betul. Tak payah dah baris lama-lama kat ATM untuk ambil wang tunai, lepastu kena masukkan dalam setiap sampul Duit Raya. Terus je, scan, kthnxbai!

Peniaga di bazar Ramadan pun sama juga dah moden dah gais. Pakcik dan makcik pun semua dah menggunakan bayaran Boost QR tu.

Bagus juga kan, walaupun kami semua dah masuk fasa endemik bagi COVID-19, tapi kalau gunakan eDompet untuk bayar, akan sentiasa kurangkan risiko kontak rapat.

Bukan tu je, boleh kumpulkan Boost Stars juga dan dapatkan ganjaran hebat, seperti cashback, voucher diskaun, dan banyak lagi, bila bayar guna Boost.

Dulu masa nak bayar Zakat kena pergi pejabat Zakat atau beratur dekat booth Zakat, tapi sekarang, netizen semua rilek je kat rumah tekan butang kat telefon, bayar Zakat guna Boost.

Tu je la trend sambutan Raya dan Ramadan yang paling menarik di social media yang kami jumpa untuk kali ni. Walaupun rakyat Malaysia tidak dapat menyambut dengan sepenuhnya dua tahun lepas, disebabkan oleh COVID-19. Ia amat menggembirakan untuk melihat rakyat semua bangkit semula tahun ini menggunakan teknologi.

Untuk korang yang belum lagi, jom muat turun aplikasi Boost sekarang di App Store, Google PlayStore, Huawei AppGallery melalui link ni: https://myboost.app.link/BoostRayaRotiKaya.

Jangan lupa untuk follow Boost di social media (YouTube) di sini untuk promosi terbaru: https://bit.ly/BoostRayaxEjenAli


Video Panas Syafi Tee, Ridhuan Tee Anggap Satu Ujian

Hangat diperkatakan mengenai isu pelakon Syafie Tee apabila tular video panasnya berpelukan dan mencium seorang wanita, akhirnya pendakwah bebas Prof Dr Mohd Ridhuan Tee Abdullah tampil membuka mulut.

Menerusi satu perkongsian di Facebook, Ridhuan berkata apa yang berlaku adalah ujian buat dirinya dan anaknya yang baru menceburi dalam dunia seni. Ridhuan juga turut mengakui dirinya juga tidak sempurna.

BACA: Tular Video Lelaki Mirip Pelakon & Anak Pendakwah Bercium Dengan Wanita?

“Benar sekali, Iman tidak dapat diwarisi. Tidak dapat dijual beli. Moga semua ini tidak terjadi kepada kalian semua. Ya, saya akui saya ada kelemahan. Saya tidak sempurna.

“Sedangkan Nabi Nuh pun tidak mampu untuk menyelamatkan anaknya, inilah pula diri saya, hamba Allah yang hina dina ini, tetapi saya telah melakukan yang terbaik, untuk semua anak saya seramai enam orang. Begitu juga saudara mara saya. Selebihnya saya berserah…Saya pasrah…

“Syafi Tee, anak kedua ini lebih meminati bidang seni setelah tamat belajar. Sebagai bapa saya telah menasihatinya tentang dunia seni, yang telah saya ceburi semenjak memeluk Islam, lebih 30 tahun. Cuma bezanya seni saya adalah seni artis ilmuan, manakala anak memilih seni artis hiburan.

“Saya tidak melarang, cuma mengingatkan agar pandai membawa diri. Pastikan bidang seni hiburan boleh membawa kita ke syurga. Pastikan seni dapat mendidik anak bangsa. Titipan demi titipan. Namun, apakan daya Allah mahu menguji hambaNya yang kerdil ini,” tulisnya.

Ridhuan berkata beliau akan terus bersuara menjalankan tugas menegur pihak yang melakukan kesalahan dan kemungkaran walaupun anaknya sendiri.

“Apa yang berlaku, tidak akan menghalang saya untuk meneruskan kehidupan ini. Saya akan terus melaksanakan kewajipan saya sebagai seorang Muslim, menjalankan tanggungjawab amar makruf nahi mungkar, sama ada secara lisan mahupun tulisan.

“Saya akan terus menjalankan tanggungjawab amar makruf nahi mungkar, meskipun ia berlaku kepada anak sendiri. Umat Islam hari ini, terutama anak-anak Melayu Islam kita perlu diselamatkan, meskipun yang terpaksa diselamatkan itu anak sendiri. Ini suatu ujian daripada Yang Maha Esa dan Maha Pencipta. Ujian ini akan terus mematangkan kita,” tulisnya.

Terdahulu, tular di media sosial video memaparkan individu mirip Syafi itu dilihat berpelukan dengan wanita yang kemudian mengucupnya di bibir.


Baru Seminggu Cerai, Azri Iskandar Dah Jumpa Pengganti?

Belum pun sebulan bercerai dengan pelakon Ellie Suriaty, aktor Azri Iskandar dikatakan sudah menemui pengganti baharu.

Timbul spekulasi mengenai perkara itu apabila pelakon berusia 54 tahun itu memuat naik gambar bersama seorang gadis muda di laman Facebook story miliknya.

BACA: Azri Iskandar Tak Biasa Jadi Duda, Tak Tolak Rujuk Semula Dengan Ellie Suriaty

Bagaimanapun, memetik laporan Getaran, Azri menafikan dakwaan berkenaan serta menjelaskan bahawa gadis itu adalah rakan pelakon yang turut menjayakan telefilem berjudul Suri Rumah Terfeeling.

“Gadis di dalam gambar itu bukanlah kekasih saya. Tapi, dia adalah pelakon baharu yang menjadi anak saya dalam telefilem bertajuk ‘Suri Rumah Terfeeling’.

“Nama dia Nur Atiqah dan dia jadi anak saya di dalam drama ini. Kami ambil gambar ini untuk dijadikan prop di dalam telefilem ini.

“Tolonglah jangan ada yang menganggap bukan-bukan. Kesian dia. Umur dia masih muda, hampir sebaya dengan anak saya. Nanti tidak pasal-pasal pula dia jadi mangsa tohmahan,” katanya.

Sementara itu, Azri berharap netizen tidak mengecam bekas isteirnya berkenaan hal perceraian mereka sebelum ini.

“Tolonglah jangan kecam dia. Dia tak salah. Takdir kami tidak lagi sehaluan dan terpaksa membawa haluan hidup masing-masing.

“Dia banyak berjasa pada saya dan saya tidak akan sesekali melupakan kebaikannya. Saya terima suratan takdir kami sekarang ini dan biarlah selepas ini kami jadi sahabat pula.

“Dan sebagai seorang sahabat, saya akan terus menghulurkan bantuan yang diperlukan kala susah dan senangnya. Tak kiralah sama ada bantuan tersebut berbentuk wang atau tenaga,” katanya.

Terdahulu, Ellie telah menfailkan permohonan cerai ke atas suaminya sebelum Ramadan yang lalu. Ellie mendirikan rumah tangga dengan Azri pada tahun 2002. Pasangan itu dikurniakan dua cahaya mata, Azrell dan Nur Azreen.


Ustaz Kazim Elias Buang Mekap Ketika Live Tunjuk Kesan Sakit Misteri

Umum mengetahui pendakwah terkemuka, Datuk Ustaz Kazim Elias menghidap penyakit misteri yang dikatakan dihantar oleh seseorang.

Perkongsiannya di Facebook baru-baru ini mengejutkan ramai, penyakit misteri dihidapinya itu menyebabkan kulit wajah, kaki, perut dan beberapa bahagian lain menjadi kehitaman serta mengeluarkan darah.

BACA: Ustaz Kazim Elias Rayu Cari Ubat, Aeril Zafrel Dikecam Tak Tunjuk Simpati

Terbaru, Ustaz Kazim dijemput ke program MeleTOP malam tadi dan berkongsi serba sedikit mengenai kondisi kesihatannya.  Ustaz Kazim memberitahu bahawa beliau telah diserang penyakit berkenaan sejak dari tahun 1997.

Apa yang mengejutkan pengacara dan penonton program tersebut, Ustaz Kazim membuang makeup di muka serta menunjukan kesan penyakit yang dihidapi di kaki.

Ustaz Kazim juga memaklumkan pernah sebulan beliau tidak boleh membuang air kecil dan ketika mendapatkan rawatan doktor menjelaskan ada satu ‘benda’ putih yang menggangu saluran kencing.

Dalam pada itu, Ustaz Kazim berkata pendedahan tersebut dilakukan bukan untuk tujuan marketing atau mahu mempromosikan filem lakonannya berjudul Zim Zim Ala Kazim.

“Pernah sebelum ini saya mandi menggunakan air yang dibaca dengan ayat suci Al-Quran dan jarum keluar dari bahagian tubuh saya. Itulah perbuatan sihir, benda yang menyalahi ada dan kebiasaan kita.

“Saya dedahkan semua ini bukan untuk tujuan marketing kerana saya tidak perlukan semua itu,” katanya.


Netizen Sebak Tengok Hamzah Cium Gambar Abam Bocey, Berkali Sebut Ayah

Pejam celik rupanya sudah lebih dua tahun Allahyarham Abam Bocey pergi menghadap Ilahi. Sehingga kini lakonannya masih disiarkan sebagai pengubat rindu buat peminat.

Pemergian Abam sudah tentu lebih dirasai oleh balunya, Siti Nurhidayah dan anak tunggal mereka, Syed Uthman Hamzah Al-Juffrey kini sudah berusia tiga tahun.

BACA: Menang Saman Fitnah, Hidayah Terus Tunai Hajat Sedekah Buah Di Surau

Kenangan Hamzah syg Ayah ?? Masa hamzah demam rindu Kat Ayah terus dia ambil gambar Ayah.. Hamzah sayang Ayah sentiasa doakan Ayah ?? Al-fatihah suami ku sayangg Syed Umar Mokhtar ?#foryou #fyp #kenanganhamzah#anakibuayah#al_fatihahsuamiku so

Baru-baru ini, Hidayah ada berkongsikan gelagat anaknya di TikTok memaparkan Hamzah sedang mencium gambar arwah bapanya serta berkali menyebut ayah.

Turut ditulis kapsyen pada video tersebut, Hidayah berkata jika Hamzah demam rindukan bapanya pasti anaknya itu akan mengambil gambar berkenaan.

Diruangan komen, rata-rata netizen sebak melihat video berkenaan serta mendoakan agar Hamzah menjadi anak yang soleh buat kedua ibu bapanya.

Terdahulu, Allahyarham Abam menghembuskan nafas terakhir pada 10 Februari 2020 akibat demam panas.


Syatilla Melvin Dedah Kos Bersalin ‘Caesar’ Sama Dengan Yamaha MT-15

Umum mengetahui, pelakon Syatilla Melvin baru sahaja melahirkan cahaya mata ketiganya, bayi perempuan pada 9 Mei lalu yang diberi nama Salama Samheizy.

Menerusi satu perkongsian di Insta Story, Syatilla mendedahkan dia langsung tidak berpantang selepas melahirkan anak ketiganya itu. Perkara itu dikongsikan Syatilla menerusi sesi soal jawab bersama peminatnya.

Lagi menguatkan bukti, ada peminat yang mendedahkan dia terjumpa Syatilla di sebuah pusat membeli belah Melaka.

Dalam pada itu, Syatilla turut menjawab persoalan netizen mengenai kos dia bersalin secara pembedahan baru-baru ini adalah sama harga dengan sebuah motosikal berkuasa tinggi jenama Yamaha MT-15. Hasil tinjauan, motosikal tersebut dianggarkan berharga RM11,988.

Sam dan Syatilla mendirikan rumah tangga pada 8 Februari 2016 dan dikurniakan dua cahaya mata Syeriv Samhiezy, 5 dan Sarima Samhiezy kini berusia 2 tahun.


Netizen Samakan Sambutan Hari Lahir Anak Jep Dengan Menteri

Baru-baru ini, pelawak Jep Sepahtu dan isteri yang juga pelakon Sari Yanti baru saja mengadakan sambutan hari lahir anak bongsu mereka, Abu Bakr yang kini berusia 1 tahun.

Melihatkan perkongsian tersebut, majlis hari lahir tersebut bertemakan warna hijau dan pasangan itu tidak lokek berkongsikan gambar buat para peminat.

BACA: Jep Sepahtu Hadiahkan Sari Yanti Jam Tangan, Netizen Dedah Harga Ratusan Ribu Ringgit

Difahamkan, majlis sambutan hari lahir Abu Bakr itu disambut di kampung halaman mereka dan jemputan hanya di kalangan ahli keluarga sahaja.

Diruangan komen, rata-rata netizen tidak melepaskan peluang mengucapkan selamat hari lahir buat Abu Bakr serta mendoakan menjadi anak yang soleh.

Namun, komen seorang netizen ini menjadi perhatian ramai apabila menyamakan tema warna majlis tersebut sama seperti gambar yang sedang tular di media sosial yang menggunakan warna yang sama.


Tak Sampai Sebulan Isteri Hadiahkan, Aeril Zafrel Kata Tak Nak Pakai Lamborghini Lama-Lama

Baru saja menerima hadiah kereta daripada isterinya, Wawa Zainal bulan lalu, pelakon Aeril Zafrel berkata dia tidak bercadang untuk menggunakan kereta Lamborghini Aventador dalam tempoh yang lama.

Memetik Harian Metro, Aeril berkata dia sudah memaklumkan perkara itu kepada Wawa selepas mencuba membawa kereta berkenaan.

“Sebelum ini saya ada kereta Mustang tapi bertahan selama setahun saja kerana kereta itu berada di rumah saja sehingga saya nekad menjualnya kepada kawan.

“Kemudian Wawa hadiahkan pula kereta baru ini dan selepas mencubanya beberapa kali kemungkinan kereta ini juga tak lama saya gunakan,” katanya.

Kata Aeril lagi, isterinya juga tidak berkecil hati mahupun marah kerana memahaminya yang hanya mahu mencuba kereta yang diidamkan.

“Dia sangat faham saya. Sewaktu dia belikan Mustang pun sama juga ceritanya. Saya sekadar nak cuba memandu dan ‘feel’ kereta itu. Sejenis pakai nak rasa sekejap.

“Saya bukan beli kereta mewah untuk menunjuk-nunjuk. Saya pun jarang muat naik gambar atau video di Instagram,” katanya.


Yonnyboii Bengang Isteri Dikutuk

Pada Mac lalu, hangat diperkatakan mengenai isteri kepada penyanyi Yonnyboii iaitu Nik Nazira Narriman sudah tidak memakai tudung.

Menurut Yonny, isterinya memang tidak bertudung sebelum ini dan masih dalam proses belajar untuk bertudung sepenuhnya.

Menerusi perkogsian di Insta Story, Yonnyboii meluahkan rasa hairan dengan netizen yang lebih menyanjungi pasangan bercinta namun suami isteri yang sudah halal pula dihina.

Yonny turut menegur sikap individu yang tidak menjaga kata-kata sehingga mengguris hatinya dan isteri tercinta dan sukar untuk dimaafkan. Yonny berkata lagi, dosa sesama manusia juga perlu minta maaf.

“Dunia terbalik… couple disanjung, yang dah kahwin dihina. Memang satu saja dosa dalam al-quran ke? Tak bertudung sahaja? Zina memang dapat pahala ke macam mana sekarang?

“Mulut celupar, sesama manusia maki hamun memang auto pahala masuk syurga ke? Ingat, dosa sesama manusia, kena minta maaf. Jangan rasa power dah maki-hamun buat orang tergores hati. Tak tentu dimaafkan,” tulisnya.

Dalam pada itu, Yonny turut mengucapkan terima kasih kepada netizen yang mengutuk kerana memberi pahala percuma kepadanya.

Yonny dan Nazira selamat mendirikan rumah tangga pada 20 November lalu di Duchess Place, Ampang selepas sebulan mengikat tali pertunangan.


Baby Shima Dikecam Bergelek Sakan Nyanyi Lagu Raya

Sebut saja nama Baby Shima, ada saja kontroversi terpalit penyanyi dangdut itu. Baru-baru ini, Baby Shima dikecam apabila tular video memaparkan dia sakan bergelek.

Difahamkan, Baby Shima membuat persembahan di sebuah majlis rumah terbuka hari raya baru-baru ini menyanyikan lagu Sesuci Lebaran nyanyian asal Datuk Seri Siti Nurhaliza.

Rata-rata netizen mengatakan Shima tidak perlu bergelek ketika menyanyikan lagu raya. Tampil mempertahankan dirnya, Shima berkata dia melakukan tarian zapin dan bukannya bergelek seperti disangka ramai.

Shima mengakui tariannya ada sedikit kesilapan dan kamera yang dirakam dari tepi menampakkan dia seperti sedang bergelek.

??????????ramai bising2 katanya disebabkan shima bergelek pada lagu raya.. padahal Shima zapin lah… #babyshima #fyp

“Ramai bising-bising katanya disebabkan Shima bergelek menyanyi lagu raya. Padahal saya zapin lah. Tapi zapin saya agak silap sikit dan disebabkan sudut kamera dirakam dari tepi, lagilah nampak macam saya bergelek.

“Lagi-lagi saya ini seorang penyanyi dangdut. Asal tergoyang sikit punggung, nampak macam tengah bergelek. Disebabkan kain dipakai, kaki saya tak boleh melangkah dengan lebar jadi nampaklah macam bergelek,” tulisnya.

Sementara itu, menerusi video dikongsikan di TikTok itu Shima turut memasukkan keratan video tarian zamin tentang persamaan gerakan yang dilakukannya.

Meskipun sudah memberikan penjelasan, diruangan komen ada netizen yang terus mengecam penyanyi itu serta mendakwa Shima tidak pernah mengaku salah.


“Badan Yang Sharifah Sakinah Bangga Tayang Itu Akan Terbakar Di Neraka”

Lama tak dengar cerita tentang Sharifah Sakinah, pasti ramai tahu pelakon itu sering ditegur kerana berpakaian terlalu seksi.

Meskipun teguran serta kecaman diberikan namun ianya tidak diendahkan dan Sakinah tetap tenang menjalani kehidupannya seperti biasa.

Nampaknya baru-baru ini nama Sakinah sekali lagi menjadi bualan ramai apabila pelakon itu ada memuat naik video memaparkan susuk tubuhnya.

Biarpun perkongsiannya itu mahu memberi mesej positif kepada ramai agar menjaga tubuh badan, namun menimbulkan rasa kurang senang netizen.

Menerusi video itu, memaparkan Sakinah menunjukkan posing yang dikatakan agak seksi. Seperti sudah dijangka, ramai netizen mempersoalkan cara pemakaian Sakinah itu. Malah, ada yang menegurnya supaya menutup sedikit meskipun tidak menutup aurat dengan sempurna.

Tidak kurang juga, ada yang meninggalkan komen pedas mengatakan tubuh yang ditayang dan dibanggakan itu akan dibakar di dalam neraka.

Tidak melatah dengan komen netizen itu, Sakinah dilihat membalasnya dengan emoji love. Apa pun kita doa yang baik-baik sahaja.


Lebih Sebulan Tak Jumpa, Shuk Buat Kejutan Ke Sabah Jumpa Anak-Anak

Sejak tahun lalu, hangat diperkatakan mengenai rumah tangga Shuk Sahar apabila isterinya, Rossa Sera sering berkongikan luahan hati serta mendedahkan wujudnya orang ketiga.

Seperti semua tahu, Sera bersama dua anaknya menyambut raya di Sabah dan tidak beraya bersama Shuk. Terbaru, Shuk ada memuat naik video di Instagram memberitahu bahawa dia sudah sebulan lebih tidak berjumpa dengan anak-anak.

BACA: Walaupun Tak Raya Bersama, Rossa Sera Pastikan Anak Pakai Sedondon Dengan Shuk

Terlalu rindukan kedua anak-anaknya, Shuk berkata dia mengambil keputusan untuk membeli tiket ke Sabah awal pagi semalam tanpa sebarang perancangan.

“Sebenarnya dari awal puasa lalu anak saya Ain dan Aimi ke Sabah dan beraya di sana. Lebih sebulan juga saya dah tak berjumpa mereka. Saya sangat rindukan mereka.

“Jadi pagi ini (semalam) saya bangun, tanpa sebarang perancangan saya terus gerak ke Lapangan Terbang Antarabangsa Kuala Lumpur 2 (KLIA 2), saya beli tiket ke Sandakan, saya nak buat kejutan untuk Ain dan Aimi,” katanya.

Menerusi video dikongsikan, kelihatan kedua anaknya berlari menuju ke arah Shuk sebaik sahaja melihat bapa mereka.

Diruangan komen, rata-rata netizen tersentuh melihat perkongsian tersebut. Kata netizen, kasih sayang ayah dan anak-anak hingga ke akhir hayat.

Dalam pada itu, ada yang memberikan komen sindiran mengatakan jika sayangkan anak sebagai bapa tidak akan melakukan perkara yang melukakan hati mereka.

Terdahulu, Serra mengakui ada ke Mahkamah Syariah Kuala Lumpur Jalan Duta, namun merahsiakan tujuannya ke sana.


Afieq Shazwan Syukur Dapat Beli Honda Civic RS

Pelakon dan penyanyi Afieq Shazwan meluahkan rasa syukur apabila berjaya membeli sebuah kereta jenis Honda Civic RS.

Menurut jejaka berusia 24 tahun itu, tak perlu kereta mewah asalkan ianya cukup selesa buat ibunya. Ujarnya, dia sudah lama menyimpan hasrat membeli kereta baru hasil titik peluhnya.

“Alhamdulillah, saya anggap ini rezeki saya dan ibu. Saya memang dah lama simpan hasrat untuk beli kereta baru. Ikutkan memang boleh saja pakai kereta yang selalu saya guna.

“Tapi memikirkan untuk keselesaan ibu dan kegunaan ibu, saya rasa dah tiba masa untuk beli kereta baru. Sekurang-kurangnya kereta saya sebelum ini ibu boleh guna untuk pergi pasar.

“Semua orang mempunyai impian untuk miliki kereta mewah tapi bagi saya, ini sudah mencukupi. Sesuai dengan imej dan penampilan saya,” katanya.

Menerusi Instagram, Afieq turut berkongsikan beberapa keping gambar bersama ibunya dan kereta barunya dianggarkan berharga RM125,000.

Dalam pada itu, Afieq turut teruja apabila dapat membawa ibunya berjalan ke Cameron Highland dengan kereta barunya itu.

“Sebaik saja ambil kereta baru semalam, saya terus ajak ibu berjalan-jalan di Cameron Highland. Kami pun tinggal berdua saja, kebetulan ada masa cuti boleh la bawa dia bercuti.

“Kesian juga dia duduk rumah saja. Saya pun selalu ada kerja dekat luar. Jadi, ada masa ini saya bawa la dia berjalan-jalan dengan menaiki kereta baru,” katanya.


Eina Azman Hadiahkan Pembantu Rumah Gelang Emas Sempena Hari Jadi

Sempena ulang tahun kelahiran pembantu rumahnya, pelakon Datin Paduka Eina Azman menghadiahkan gelang emas sebagai tanda menghargai jasanya.

Menerusi satu perkongsian, Eina turut mengucapkan terima kasih buat pembantu rumahnya bernama Bikna itu yang banyak membantu meringankan kerja-kerjanya.

“Terima kasih sebab banyak membantu meringankan segala kerja-kerja saya di rumah. Saya hargai sangat. Insyallah lepas Bik Mega balik Acheh Bikna akan naik pangkat jadi Chief pula,” tulisnya.

Dalam pada itu, Eina berharap pembantu rumahnya itu juga gembira dapat menonton filem KKN Desa Penari sempena hari jadinya itu.

Perkongsiannya itu mendapat pelbagai reaksi daripada netizen yang memuji layanan baik Eina terhadap pemantu rumahnya.

Malah, ada yang berseloroh mahu bekerja dengan pelakon berkenaan apabila melihat Eina sentiasa melayan baik pembantu rumahnya.


Suami Didakwa Nak Ceraikan Isteri Pertama, Miera Liyana Dituduh Jadi Punca

Berita perkahwinan Miera Leyana pernah menjadi perhatian apabila mendirikan rumah tangga bersama ahli perniagaan, Rosland Othman yang memiliki jarak usia 20 tahun dengan pelakon itu.

Malah, dua tahun lalu, belum sempat 24 jam bergelar suami isteri, hangat diperkatakan apabila tular video mendedahkan Miera ‘hidup bermadu’.

Terbaru, selepas dua tahun melayari bahtera rumah tangga, timbul pula dakwaan suami Miera dalam proses perceraian dengan isteri pertama.

Seperti sudah dijangka, Miera dituding jari dituduh punca rumah tangga suami dan madunya berantakan. Bagaimanapun, memetik BH Online, Miera mengakui terkejut persoalan itu diajukan kepadanya.

“Mana dengar cerita ini? Sejujurnya, saya tidak mahu masuk campur urusan rumah tangga suami bersama madu.

“Tetapi, saya tahu ramai sudah mendengar berita kemelut rumah tangga mereka. Tiada apa yang boleh saya komen dan kongsi, ia tiada kena mengena saya,” katanya.

Ditanya sejauh mana kebenaran mengenai dakwaan tersebut, Miera berkata dia tiada hak untuk menjawab persoalan berkenaan, namun dia mengetahui rumah tangga suami dengan madunya bermasalah.

“Bagi saya, itu urusan suami dan isterinya, biarlah mereka selesai dengan baik demi kebaikan bersama. Apa yang penting, saya fokus membesarkan anak, Rachel Aisyah yang baru sahaja menyambut ulang tahun pertama pada 16 Mei lalu.

“Rasanya tidak adil pasangan poligami bercerai, tetapi mahu menuding jari kepada madu. Apa yang saya tahu, rumah tangga mereka memang bermasalah, tetapi ia tiada kena dengan saya.

“Apapun, keputusan suami dan madu, saya takkan sesekali masuk campur. Itu juga pilihan mereka disebabkan tiada jalan keluar dalam menyelesaikan kemelut yang berpanjangan,” katanya.

Terdahulu, Miera mendirikan rumah tangga dengan ahli perniagaan Rosland Othman, 47 tahun pada 26 Julai 2020.


Shikin Maembong Nak Tarik Balik Saman RM1 Juta, Chef Wan Dah Maafkan Bekas Menantu

Pada Februari lalu hangat diperkatakan apabila Cef selebriti terkenal, Chef Wan menjadi perhatian apabila memaklumkan menerima surat saman malu sebanyak RM1 juta daripada bekas menantunya, Shikin Maembong.

Terbaru, menerusi satu perkongsian Chef Wan mendedahkan bekas menantunya itu mahu menarik semula saman malu berkenaan.

BACA: Chef Wan Berani Tunjuk Bukti Taja Perkahwinan Chef Riz, Shikin Maembong

Menurut Chef Wan, perkara itu diberitahu oleh anaknya Serina yang memaklumkan Shikin mahu bertemu dengannya. Bagaimanapun, Chef Wan berkata dia sudah pun memaafkan bekas manantunya itu namun tidak mahu bertemu dengan Shikin.

“Serina text this morning to say that Shikin my x menantu nak jumpa Papa to explain dan tarik saman dia balik. Can we meet later this afternoon with the kids Pa? I said ‘Its ok i have forgiven her and i hope she feel the same too.

“I dont want to see her or to listened to all this drama anak2 dan x menantu Rina. I am sorry i have to declined. Can we just moved on with my life. I cannot handle anymore issues anak2 mau pun x menantu dan menantu,” tulisnya.

Dalam pada itu, Chef Wan berkata selama ini dia banyak melakukan pengorbanan terhadap orang di sekelilingnya dan mahu diberi ruang. Tambahnya lagi, dia sudah penat melayan kerenah manusia.

“What do I get back is oftened a huge embarrasement memikul perbuatan2 mereka masing-masing yang tidak bertanggung jawab. Bila nasihat mcm curah air diatas daun keladi! Kita pula jadi mangsa kutukan orang yang jenis-jenis macam mereka-mereka ini jugak. I am so sick of it!

“Have abit of sympathy that I too have a life to deal with. There so much on my plate right now and I dont deserved to have all their stressful and bullshit! Alot of people also have used and abused my trust. Ungrateful, macam melepas kan anjing yg tersepit,” tulisnya.

Terdahulu, Shikin menghantar surat saman malu kepada bapa mertuanya berkutan Chef Wan menegurnya secara terbuka gara-gara pertelingkahan dengan bekas suaminya, Chef Riz berhubung soal anak mereka, Putri Arriana Natasya.


Isteri Haqiem Rusli Dikecam Seksi, Pakai Baju Ketat Melekap Di Badan

Pasti ramai tahu penyanyi terkenal Haqiem Rusli dan isterinya, Wan Anis Sofea kini sedang berbulan madu di Turki selepas enam bulan mendirikan rumah tangga.

Menerusi Instagram, Haqiem dan isterinya juga tidak lokek berkongsikan gambar kenangan bercuti ke negara itu.

BACA: Selepas 6 Bulan Kahwin, Haqiem Rusli & Isteri Honeymoon Di Turki

Bagaimanapun, ada yang kurang senang dengan pakaian yang dipakai oleh isteri Haqiem yang dikatakan agak ketat dan seksi sehingga melekap di badan.

Dalam gambar tersebut Anis Sofea memakai pakaian serba hitam yang ditutup dengan jaket berwarna coklat.

Meskipun sudah memakai jaket namun jaket berkenaan tidak dizip sepenuhnya dan menampakkan bahagian yang tidak sepatutnya. Dalam pada itu, ada yang memberikan teguran supaya Anis melabuhkan tudung serta tidak menampakkan bahagian dada.


Fasha Sandha Izin Suami Keluar Lepak Dengan Kawan-Kawan

Membawakan watak Amira dalam drama Dendam Seorang Isteri, pelakon Fasha Sandha berkata dia seronok membawakan watak yang memaparkan kekuatan seorang perempuan.

Memetik mStar Online, Fasha berkata watak yang dibawanya itu dapat memberi inspirasi kepada wanita yang ditindas kaum lelaki untuk lebih kuat.

“Saya suka drama yang memaparkan kekuatan seorang wanita sebab seperti yang kita tahu wanita sekarang tidak lagi ditindas… mereka lebih kuat berbanding dulu.

“Sebab sekarang ramai wanita yang sudah berjaya dan mencari pendapatan sendiri, tak bergantung kepada lelaki. Kekuatan wanita tak boleh disangkal dah.

“Seperti drama Dendam Seorang Isteri yang kini menjadi ikutan. Mula-mula watak saya ditindas tapi dia bangkit dan mendapat kekuatan untuk balas dendam.

“Banyak dah sekarang drama yang memaparkan kekuatan wanita. Dalam berkarya dapat juga beri inspirasi kepada wanita di luar sana,” katanya.

Berkongsikan pendapatnya mengenai ruang yang diperlukan pasangan, Fasha berkata sebagai isteri perlu beri ruang atau me-time kepada pasangan termasuk juga suami perlu lakukan perkara sama.

“Bagi saya, tak salah untuk lelaki keluar dengan kawan-kawan. Sebab dalam perkahwinan ini, kita yang mencorakkannya. Sebagai wanita, kita kena sentiasa tenang.

“Kalau suami nak lepak dengan kawan-kawan atau main bola, biarkan mereka. Kita kena bagi ruang kepada pasangan kita untuk ada masa sendiri (me-time).

“Sama juga suami, kena beri juga masa dan ruang kepada isteri untuk me-time. Dalam perkahwinan ini kena give and take,” ujarnya.


Isteri Diganggu, Caprice Beri ‘Najib’ Masa 24 Jam Untuk Mohon Maaf

Lama tak dengar cerita tentang, Caprice, baru-baru ini penyanyi rap itu ada memuat naik posting di Instagram memberi amaran kepada lelaki yang didakwa mengganggu isterinya, Fara Inalis.

Menerusi entri itu, Caprice menunjukkan mesej yang dihantar individu tersebut di aplikasi WhatsApp yang dikirimkan kepada isterinya pada jam 11 malam.

Berang dengan tindakan lelaki itu, Caprice memberi tempoh 24 jam kepada individu dikenali sebagai Najib itu untuk membuat permohonan maaf sebelum tindakan lanjut diambil.

“Pertama sekali, Malaysia, saya tak kisah jika anda mahu membenci saya, maksudnya bencikan saya. Tetapi apabila anda mula kacau isteri saya atau anak saya atau menghubungi isteri saya pada malam hari atau Whatsapp isteri saya, itu tandanya anda telah melampaui batas antara kehidupan peribadi saya,” katanya.

Dalam pada itu, Caprice berkata dia terpaksa mengambil tindakan kerana bimbangkan keselamatan isteri dan anaknya apatah lagi individu itu terus menghantar mesej meskipun sudah diberi amaran.

“Kenapa? Sebab kita akan mula fikir tentang keselamatan isteri dan anak saya., Jadi, awak mempunyai masa selama 24 jam untuk cari saya dan minta maaf depan-depan.

“Kali pertama awak text isteri saya, kita fikir, okay mamat ni mungkin gila jadi kami berikan dia amaran dengan harapan tidak kacau isteri saya lagi. Tetapi, hari ini (semalam) dia text isteri saya. Guys, jangan main gila terutamanya tentang keluarga,” katanya.

Terdahulu, Caprice selamat mendirikan rumah tangga dengan Farra Inalis Hussni yang merupakan seorang ibu tunggal anak satu pada 15 November tahun lalu.


Rayyan Dah Sedia Jadi Abang, Ramai Doakan Jodoh Siti Nordiana

Nama pelakon dan penyanyi Siti Nordiana menjadi bualan ramai sejak kebelakangan ini lebih-lebih lagi berkaitan statusnya sebagai ibu tunggal.

Malah, baru-baru ini perkongsian Siti Nordiana menjadi perhatian netizen apabila memuat naik video bersama anaknya, Rayyan dengan kapsyen mengundang pelbagai reaksi.

“Nana seperti sudah bersedia dan bagi petanda, semoga semua urusan dipermudahkan,” kata seorang netizen.

Apa pun kita doakan yang baik-baik sahaja untuk Siti Nordiana dan semoga dipertemukan jodoh yang diimpikan.


“Andai Kata Satu Hari Nanti Fizi Tak Gembira, Dia Datang Balik, Saya Terima Dia”

Meskipun sudah berpisah, pelakon Shakilla Khoriri dan bekas suaminya, penyampai radio, Fizi Ali masih menjalin hubungan baik demi anak tunggal mereka, Ameena Sofia.

Baru-baru ini, tular video dikongsikan di aplikasi TikTok luahan Shakilla mengenai perpisahnnya dengan bekas suami menerusi satu temu bual.

BACA: Fizi Ali Tak Pernah Rancang Nak Rujuk, Baik Dengan Shakilla Sebab Anak

Shakilla berkata dia tidak menolak andai satu hari nanti dia dan Fizi ditakdirkan untuk kembali bersama sebagai suami isteri.

Datang balik dekat i, i terima dia balik ? #fyp? #fyp??viral #fyp

? Cinta Hebat – From “Kisah untuk Geri” – Syifa Hadju

“Kalau ada jodoh semula dengan Fizi, memang saya berbesar hati dan terbuka hati untuk dia. Sebelum ini dengar spekulasi dia nak kahwin, saya pun tak salahkan dia. Dia memerlukan seseorang untuk menjaga dirinya,” katanya.

Dilihat sebak, Shakilla berkata dia juga sedia menerima bekas suaminya itu andai kata Fizi tidak gembira atau bahagia dalam menjalani kehidupan.

“Andai kata satu hari nanti dia tak gembira.. dia datang balik pada saya, saya terima dia balik. Memang saya ada sayang Fizi, cuma tak tahu ada cinta atau tidak. Mungkin hati masing-masing sedang merajuk,” katanya.

Video tersebut mendapat pelbagai reaksi daripada netizen yang mengatakan Shakilla sanggup merendahkan egonya sebagai seorang ibu.

Tidak kurang juga ada yang mendakwa Fizi terlalu cepat move on. Namun, rata-rata netizen mendoakan yang baik-baik untuk Shakilla dan Fizi.

Untuk rekod, Fizi dan Shakilla mendirikan rumah tangga pada 18 Februari 2018 dan mereka dikurniakan seorang cahaya mata iaitu Ameena Sofia kini berusia tiga tahun.


“Isu Tayang Wajah Anak, Pilihan Masing-Masing”

Baru-baru ini hangat diperkatakan mengenai segelintir selebriti tanah air yang memilih untuk tidak berkongsikan wajah anak mereka kepada umum atau menutup dengan menggunakan sticker emoji.

Rata-ratanya yang berbuat demikian untuk mengelak penyakit ain atau gangguan disebabkan pandangan mata serta perasaan iri hati.

BACA: Kongsi Video Di Tanah Suci, Netizen Sebak Dengar Luahan Siti Nurhaliza

Memetik Kosmo, penyanyi tersohor, Datuk Seri Siti Nurhaliza berpendapat setiap ibu bapa mempunyai hak untuk berkongsikan wajah anak atau tidak kerana baginya pasti mereka mempunyai sebab berbuat demikian.

“Bagi saya, itu terpulang kepada ibu bapa masing-masing sebab setiap individu tentunya ada alasan mereka yang tersendiri. Semua orang ada pilihan. Saya pun ada pilihan saya dan saya hormat pilihan masing-masing,” katanya kepada Kosmo!

Dalam pada itu, Siti berkata sebagai orang luar mereka tidak sepatutnya mempertikaikan keputusan orang lain.

“Setiap daripada kita tahu apa yang terbaik dan sebab apa sesuatu tindakan itu perlu dibuat. Jadi, tak payah dan usahlah dipertikaikan,” katanya.


Mahu Tiga Anak, Fazura Rancang Anak Kedua Hujung Tahun Ini

Pelakon jelita, Nur Fazura mengakui merancang untuk menimang cahaya mata kedua pada penghujung tahun ini.

Memetik Astro Gempak, Fazura berkata dia bersedia untuk menimang anak lagi apatah lagi anak sulungnya, Fatima sangat sukakan bayi.

“Memang kami sedang merancang untuk mendapatkan cahaya mata kedua. Fatima pun dah nak masuk dua tahun. Dia juga selalu menonton video yang berkaitan dengan bayi. Jadi saya tahu dia sangat sukakan bayi.

“Insya-Allah, sekarang saya masih lagi sibuk dengan urusan kerja. Jadi penghujung tahun ini mungkin masa yang sesuai untuk kami mulakan,” katanya.

Dalam pada itu, Fazura berkata dia merancang untuk mempunyai tiga cahaya mata dan mahukan anak lelaki jika diberikan rezeki.

“InsyaAllah, kalau ada rezeki sebenarnya saya nak anak lelaki. Yelah mestilah nak sepasang. Tapi pada masa sama, saya juga memohon dan berdoa semoga ada bayi nombor tiga pula sebab saya nak tiga anak.

“Kalau kembar, saya lebih suka jika mereka memiliki rupa paras yang berbeza dan bukan kembar seiras,” katanya.

Fazura dan Fattah mendirikan rumah tangga pada 2017. Hasil perkahwinan pasangan ini dikurniakan permata hati sulung diberi nama Nur Fatima Aisya.


Amar Asyraf Kahwin Kali Ketiga?

Belum reda tentang berita perceraian talak tiga membabitkan Amar Asyraf dan isteri keduanya, terbaru pelakon itu dikatakan berkahwin kali ketiga dengan wanita bernama Farhana Yusof.

Memetik laporan Harian Metro, berdasarkan sekeping foto dipercayai dari laman Instagram ibu Amar pada Mac lalu, sekeping foto memaparkan pelakon itu dengan wanita yang didakwa sudah mempunyai dua anak memakai busana putih.

Lebih menguatkan spekulasi, tinjauan ke akaun Instagram dikatakan milik salah seorang adik-beradik Farhana terdapat foto keluarga ketika mereka menyambut Aidilfitri baru-baru ini.

Foto tersebut memaparkan Amar berada di sebelah Farhana manakala dua anaknya hasil perkahwinan dengan isteri pertama, Arna Salleh iaitu Muhammad Taufik dan Ammara Dian turut berada dalam foto itu.

Tinjauan di akaun Instagram Amar, pelakon itu turut mengikuti akaun Farhana selain mereka juga dikatakan sedang menjalankan sebuah perniagaan bersama.

Bagaimanapun tidak dapat dipastikan kesahihan mengenai perkara itu kerana masih belum disahkan oleh Amar apabila dia tidak membalas mesej dan menjawab panggilan telefon daripada Harian Metro.


Bebas Kanser, Syawal Tahun Ini Cukup Bermakna Buat Elyana

Sambutan Syawal kali ini sememangnya cukup indah buat penyanyi Elyana apabila disahkan kanser pada Disember tahun lalu selepas 11 tahun berjuang.

Berbanding tahun lalu dia sedang menjalani rawatan ketika Syawal kata Elyana lagi tahun ini juga istimewa kerana berat badannya makin bertambah.

“Tidak hanya menyambut Ramadan dengan gembira, malah, raya kali ini juga memberi makna yang berbeza. Ini disebabkan kali pertama saya meraikan Syawal selepas saya disahkan bebas kanser.

“Tahun lalu, saya sedang menjalani rawatan ketika Syawal. Persiapan tahun ini juga agak istimewa disebabkan berat badan saya juga semakin bertambah.

“Baju raya semuanya kena beli dengan saiz lebih besar. Sebelum ini, saya pakai saiz ‘extra small’, sekarang sudah kena pakai baju ‘medium’. Alhamdulillah,” katanya.

Dalam pada itu, Elyana berkata tahun ini juga dia dan keluarga lebih bersemangat untuk bercuti bersama keluarga untuk meluangkan masa bersama.

“Selalunya, kami memang akan pergi bercuti pada Syawal. Saya dan suami suka membawa anak-anak berjalan. Lagi pula, ibu bapa mentua sudah tiada, manakala ibu bapa saya pula di Shah Alam.

“Kebiasaannya, saya dan adik-beradik beraya di rumah orang tua pada hari raya pertama. Kemudiannya, mereka pulang ke rumah mentua, jadi hanya kami sahaja yang tinggal. Disebabkan itu, kami akan pergi bercuti selepas hari raya pertama,” katanya.

Berkongsi lanjut, Elyana berkata dia mahu tampil menerusi saluran YouTube selepas Aidilfitri ini. Ujarnya, video dikongsikan untuk memberi inspirasi kepada mereka yang berdepan ujian sepertinya.


“Saya Belum Pakai Tudung Tapi Allah Dah Jemput Saya 3 Kali…” – Ifa Raziah

Baru-baru ini tular video di apklikasi TikTok mengenai pelakon dan penyanyi Ifa Raziah mengenai isu menutup aurat.

Menerusi video dikongsikan oleh pengguna TikTok @Nazrul_Al_Bangsari itu, Ifa mengatakan dia sudah tiga kali di jemput ke Tanah Suci mekipun belum menutup aurat.

BACA: Pakai Barang Kemas Ratusan Ribu Ringgit, Ifa Raziah Upah Lima Bodyguard

Mengakui dirinya tidak sempurna, Ifa turut mempersoalkan bagaimana pula jika menutup aurat namun masih mengata orang. Malah, dia pernah berjumpa dengan wanita bertudung tetapi tidak menunaikan solat.

“Banyak benda lagi kita boleh ingat pada Allah, bukan setakat menutup aurat. Kalau setakat menutup aurat tapi tak solat, berzikir, tak buat amal jariah tak guna juga. Itu salah satunya.

“Kita pun tak sempurna, banyak kekurangan.. Banyak juga orang yang pakai tudung pun tak pernah lagi Allah jemput pergi umrah atau haji. Tapi saya, belum pakai tudung tapi Allah dah jemput saya tiga kali dah.

“Kalau aurat jaga tapi semua tak lengkap macam mana pula? Cuba jawab. Kalau pakai tudung tapi mulut jahat, dok mengata orang, fitnah orang. Saya pernah jumpa wanita bertudung tapi tak solat,” katanya.

Diruangan komen, rata-rata netizen terkejut dengan kenyataan selebriti itu. Kata netizen lagi, menutup aurat itu wajib serta mendoakan agar penyanyi itu diberikan hidayah.